“Faysalow haddii aad xaaraan ku soo baxday tartanka ka hadh oo u banee xisbiyada kale” | Cadceed newssite\nJan 3,2012 Hargeysa(Cadceed)- Wasiiru-dawlaha Wasaaradda Maaliyada Somaliland Cismaan Cabdilaahi Saxardiid (Cadaani) ayaa jawaab ka bixiyay hadal ka soo yeedhay Guddoomiyaha Xisbiga Ucid, hadalkasoo la xidhiidhay in doorashadii uu ku soo baxay Xisbiga UCID ay ahayd xaaraan, Faysal oo doraad hadalkaas kaga khudbadeeyay madal Xisbiga UCID ugu dabaal degayay Xisbinimada uu dib u helay. Ayuu Wasiir-dawlaha Maaliyadda ku naqdiyay Guddoomiyaha Xisbiga Ucid, isla markaana uu ugu baaqay haddii uu xaaraan u arko inuu tartanka uga hadho cidda uu xisbiyada kale ee u soo baxay.\nWasiiru-dawlaha Wasaaradda Maaliyada Somaliland Mr. Cadaani ayaa dhaar ku maray inaanay arag meel komishan yahay iyagoo afar wasiir ah, isla markaana aanay waxba ka jirin in Xisbiga Kulmiye doorashada faro-galiyay, isagoo markale arrimahaas ka hadlayana wuxuu yidhi. “Marka la leeyahay doorashadii khaladbaa ka yimi waa run oo anba waan qirayaa, laakiin doorashadu si xor iyo xalaal ah ayay u dhacday, natiijadeeda yaa leh ayaa imanaysa, waxa leh Komiishan Qaran oo doorashooyin hore soo qabtay oo khibrad lahaa, haddii markaa khaladaad yimi taas micnaheedu maaha doorashadu xaaraan ayay ahayd. Xisbiga Kulmiye iyo Xukuumaduna wax faro-galin ah kumay samayn, annagu Sanaag ayaanu joognay afar Wasiir ayaanu ahayn, wallaahi maanaan arag meel komishan yahay, manaan faro-galin. Laakiin khaladaadkii yimi Madaxweynihii Qaranku wuxuu yidhi guddi ayaan u saarayaa, waxaan leeyahay yaan laga hordhicin guddida Madaxweynaha, wixii ka yimi iyo ciddii khaladka lahayd waa la baadhaya. Laakiin doorashadu xor iyo xalaal ayay u dhacday, natiijaduna waa ka gaar oo adduunka oo dhan ayaa lagu murmaa.”\nHadalka Wasiiru dawlaha Maaliyada Cismaan Cabdilaahi Saxardiid, ayaa noqonaya masuulkii ugu horeeyay ee golaha Wasiirada ka mid ah ee si faahfaahsan uga hadla doorashadii iyo eedeymihii loo soo jeediyay Xukuumadda.


Wararka Maanta: Talaado, Feb 11, 2014-BOOSAASO: maxkamadda ciidamada oo xukuntay eedeysaneyaal\nGuddoomiyaha maxkamadda C/fataax Xaaji Aadan ayaa ku dhawaaqay xukunka, wuxuuna sheegay in cadeyn iyo markhaanti kaddib saddexda eedeysane loo kala xukumay sidan:\n1-C/raxmaan Muuse Cismaan - xabsi daa'im.\n2-C/xakiim Cabdulaahi Xundul - xarig toban sano ah.\n3-C/xakiim Cumar Gudduudow - xarig shan sano ah.\nEedeysane afraad oo lagu magacaabo Aweys Buule Saadiq ayey dib maxkamaddu xoriyaddiisa ugu soo celisey kaddib markii dembiga loo haysto wax cadeyn ah loo waayey.\nGudoomiyaha maxkamadda ayaa sheegay in ragga la xukumay ay haystaan muddo 30 cisho ah, xilligaas oo fursad loo siinayo in xukunka ku dhacay ay racfaan kaga qaataan.\nSanadkii hore  ku dhowaad 40 qof ayey maxkamadda ciidamada qalabka sida ee Puntland waxay ku riddey xukunno isugu jirey dil, xabsi daam'im iyo toogasho, dadkaas oo qaarkood dil toogasho ah lagu fuliyey.\nXukunkan ayaa noqonaya kii ugu horreeyey ee noociisa ah ee ay maxkamaddu riddo sanadkan bilowga ah ee 2014.


Xisbiga ANC Oo Shirkii Ugu Dambeeyay ka Yeelanaya Mustaqbalka Madaxwayne Jacob Zuma. – Heemaal News Network\nXisbiga ANC Oo Shirkii Ugu Dambeeyay ka Yeelanaya Mustaqbalka Madaxwayne Jacob Zuma.\nHoggaamiyaasha xisbiga Koofur Afrika ee ANC ayaa yeelanaya kulan lagu go’aansanayo mustaqbalka Madaxweynaha Koofur Afrika Jacob Zuma.\nGuddiga fulinta ee xisbiga ANC ayaa suurtogal ah inay weydiistaan Jacob Zuma inuu xilka ka dago sida ay sheegayaan saxafiyiin ku sugan wadanka Koofur Afrika.\nMadaxweynaha Xisbiga ANC Cryil Ramaphosa ayaa qirey in arrinta hogaamiyihii hore ee Koofur Afrika Jocob Zuma ay abuureyo midnimo la’aan.\nMr Zuma oo 75 sano jir ah ayaa wajahaya eedeymo ah inuu ku dhaqmay musuqmaasuqnimo kadib sagaal sano oo uu hayay talada wadanka Koofur Afrika.\nKulanka oo ka dhacaya pretoria ayaa waxaa ka qeybgalaya 112 xubnood oo ah guddiga fulinta waxaana ay ka tashanayaan sidii laga yeeli lahaa hogaamiyihii hore ee xisbiga ANC oo haatan haya talada wadanka Koofur Afrika.\nHoggaamiyaha cusub ee xisbiga ANC Mr Ramaphosa ayaa u sheegay boqolaal taageerayaashiisa ka mid ah kuwaasoo u dabaaldegayay dhalashada sanad guurada boqolaad ee aasaasihii xisbiga ANC Nelson Mandela.\nWaxaa laga sugayaa Xubnaha Guddiga Fulinta ee xisbiga ANC in ay go’aan ka gaaraan caawa madaxweynaha dalka Koofur Afrika Jacob Zuma.\nWasiirka Caafimaadka Oo Magacabay Isku-duwayaasha & Agsimayasha Gobolada Somaliland.\nMadaxweynihii Hore Oe Koonfur Africa Jacob Zuma Oo La Maxkamadeynayo.\nMarch 27, 2018 Caalamka\nMadaxweynihii hore ee dalka South African Jacob Zuma ayaa looga yeeray maxkamad si uu u wajaho 6-da bisha April dacwad isaga ka dhan ah oo la xiriirta musuqmaasuq,booliska ayaa sheegay in warqada u yeerista Zuma […]\nSouth Africa:-Tirada Qasaaraha ka Dhashay Shil Tareen Oo Korodhay.\nJanuary 4, 2018 Caalamka\nTareen ay saarnaayeen dad rakaab ah ayaa waxaa qabsaday dab dalka Koonfur Afrika ka dib markii uu tareenka ku dhacay gaari weyn oo kuwa xamuulka ah. Waxaa ku dhintay shilkan 14 qof waxaana ku dhaawacmay […]\nBaarlamaanka Dalka Koonfur Afrika Oo Doortay Madaxweyne Cusub.\nBarlamaanka dalka Koonfur afrika oo kullan ku yeeshay magaalada Cape Town ayaa Cyril Ramaphosa u doortay inuu noqdo madaxweynaha dalkaasi. Madaxa cadaaladda ee dalkaasi Mogoeng Mogoeng ayaa ku dhawaaqay in Ramaphosa loo doortay madaxweynaha dalka, […]


Galkaio, Somalia, May 27kii 2004\nCabdiqaasim - Cabdullahi = Kud - Qanje\nGalkaio City, Somalia, May 27kii 2004 - Somali Peace Rally - In Somalia tahay qaran aad u nasiib daran shaki kuma jiro. In Somalidu dad xasuus gaaban tahay ayana shaki kuma jiro. In uu Soomaali ku yar-yahay hogaamiye hagaagsan ayana shaki kuma jiro. Haddii aan intaasi run ahayn ama u dhawayn Somaliya ma ahaateen qaran bur-buray oo haddana sii bur-buraya.\nSomaliya waxaa burburshay maamul heeryo cun ah, waxaa ayana meeshii ka baxay kuwii maamulkaas riday oo noqday jabhado faashiliin ah. Somali socotay oo socotay oo dhaafi wayday haraagii maamulkii heeryo cunka ahaa iyo jabhadihii ka sii liitay maamulkii Ina Siyaad.\nWaxaa Jabuuti laga soo yagleelay waxa loogu magac daray DKM. Waxaa madax loogaga soo dhigay nin diiwaankiisu aad u madowyahay oo ku caan baxay qabyaalad iyo dhagar raqiis ah; waxaa arrintaas sahlay illowsho, dhib markii yaallay, ku gabbasho quraan, iyo iyadoo ay binu aadamka ay ka suurtogeli karto in qofku is beddeli karo haddii fursad la siiyo. Gaar ahaan haddii lagu magacaabo hogaamiye qaran. Runi carartay oo kuftay oo dhaafi weyday in Cabdiqaasim noqday nin la yiqiin oo marada laga qaaday.\nWaxaa ayana ummadda Puntland isu tagtay 1998 ayadoo leh waxaan dhaamaynaa Somalida kale. Waxay ka badin weyday in Col. Cabdullahi Yusuf loo magacaabo madaxweyne dawlad goboleed. Cabdullaahi waa ninkii afka dhulka u daray mucaaraddii Somaliyeed ee hubaysnayd, asagoo leh waxaan ahay nin Maxamed Siyaad ka fiicnaa dhan kasta, marka waa in aniga markayga meesha la igu dayaa. Waa tii la ogaa meesha asaga iyo saxiibkiisa ay meelo badan isaga ekaayeen ay dhigeen taladii mucaaradka Somaliyeed. Waa tii la burburshay dawladii lana dhisi waayey mid kale.\nDiiwaanka Cabdullaahi xitaa haddi tii hore la illaawi lahaa waxaa ku cad inuu naftiisa ku qiray inuu yahay DIKTAROOR aan wiilkiisa bixinayn haddii la yiraahdo xukunka ka dag ama sidaan arrinu maa aha oo sharcigaa diidaya. (Waa tii la ogaa meeshuu dhigay Suldaammadi yiri, Cabdullahi bal ayaamo naso).\nWaxaa nin Cabdiqaasim la shaqeeyey oo ku dhawaa laga sheegay inuu jabiyey inta qodob ee uu ka kooban yahay dastuurkii Jabuuti. Waxaa dad Cabdullahi ku dhow ayana caddeeyeen inuusanba sharci wax la yirhaado eegin, mar haddii uu madax yahay - shacigu waa asaga - meeshii diktatoor Fransiis ahi ka yiri.\nWaxaa la yiri ninkaad kabo ka tolonaysid kuwiisaa la eegaa. Somalida Cabdullahi hadal haysaa may waraysato reer Puntland. Mid ogol iyo mid diiddan waxay leeyihiin, "Cabdullahi Xamar baan isaga diraynaa". Puntland waa meel aan maanta cidu isu noolayn, waddaninimo dhaammaatay, tolnimo iyo Isim la soo afjar, jaajuus iyo damiir laawe mooye qof wax isku falayaa aan wax la weydiin. Reer Puntland waxay leeyihiin, Cabdullahi labo jeer baan ku khasaarnay.\nMaanta waxaa soo bax-baxaysa, Cabdullahi waa musharrax, Cabdiqaasim waa musharrax. Waxaad mooddaa in dhibaatada haysata Somalida ay indha maro ka saarayso ceebo badan ee ay leeyihiin shakhsiyaadka ina horboodaya. In badani waxay oran oo mid cid dhaantaa jirta, ama dhibta ina haysaa maamul xun oo kasta ka daran. Waxaa laga boodayaa xaqaa'iq muuqda oo ah in ragga aan labadaas keliya ka magacawnay inaysan maamul samayn karin,sidii ka caddaatay jabuuti ama Garoowe, inaysan doonayn ama danaynayn inay qaran daacad u noqdaan ee ay rabaan inay helaan meel ay xoogaa ka aruursadaan, wiil ay adeer u yihiinna meel kasta geystaan. Soot ii dalku ku burburay ma ahan. Miyaa la diidi doonin berri, Marreexaanayn, Cayrayn iyo Mahadayn. Waa run kharaar.miyeynan ahayn?\nWaxaa Cabdullahi ku khasiray shirka Kenya lacag kor u dhaaftay $2malyan waxaana aan mushahaar dadka ka shaqeeya Puntland aysan qaadan dhowr bilood, isbitaal ama school warkood daa. Waxaa la ogyahay inaan khasnadda Puntland ay maamulaan wiilal Cabdullahi ama dhalay ama uu adeer u yahay (wixii soo dhaafa tuugga khasnajiga ah). Cabdiqaasim iyo sariir lacag hoos ka gelin ma aha war xiiso leh, qunsul ku badal ina adeerkaa ma aha ayan calaamad cusub ee odaygu la yimd - eeg, waa hormuud jaamacad ku beddel ina adeerkaa kii shaqo dibedda u aada.\nWaxaa arrin fudadaynaya oo Somali ka qabanya luggooyada kor ku xusan waa ayada oo aysanba dhici doonin in la ogolaada caqliga Qassim iyo Cabdullahi. Cabdiqaasimna ma wayi doono sharuud uu shirka ku xiro siduu koleygiisa ula meeraysto, Cabdullahina lama marin doono caqli aan ahayn kuu siyaasad ka yaqaan oo ah inuu horta doorto cidda asaga berri dooran lahayd. Markaas xoog ku maquuni kiddii kaa hortimaadda.\nCaqliga Cabdiqaasim iyo kan Cabdullahi waxaa dhaanta sida xaal yahay, waayo wax kharribid mooye hagaag ma soo socdo, waa haddii khibraddii Puntland iyo DKM wax yar laga faa'iidaystay. Dabcan ninkii dan yar ka leh labada qab-qable midkood waa u kharaaraan doonaa maqaalkaani, kii xer u ah asaga warkiis daa, Somali daacad ah waxaa u eg in faashil oo dhan uu yiraado, intii hore ku nabad gal, haddi kale maxkamad la keeno.\nFaafin: SomaliTalk May 27, 2003\nAfeef: Aragtida qoraalkanw axaa leh SPR.


March 11, 2017 - Sawirrotv\nDaily Archive for: 'March 11th, 2017'\nMarkab Weyn oo Maanta ku soo Caariyay Nawaaxiga Dekedda Magaalada Muqdisho (Dhagayso)\nMarch 11, 2017 – Waxaa maanta xeebta nawaaxiga Dekadda magaalada Muqdisho ku soo caariyay markab weyn oo sida la sheegay siday shixnad ganacsi, iyo konteenaro waaweyn, arintani ayaa dhacday kadib markii ay mowjadaha badda iyo dabaylo xoogani ka tanbadiyeen markabkaasi. Dad goobjooga ayaa warbaahinta u sheegay in ay weli socoto badbaadinta Markabkaasi, waxaana hadda badbaadinaya …\nDarbiga Laga Dhisayo Xadka Kenya oo Kala Qaybin Doono Soomaalida Kunool Xadka Labada Dal (VIDEO)\nMarch 11, 2017 – Dalka Kenya ayaa weli wada qorshe lagu dar dar galinayo dhismaha darbiga laga dhisayo xadka labada dal ee Soomaaliya iyo Kenya wadaagaan, Kenya ayaana aaminsan in dhismaha darbigan uu yareenayo weerarada dagaalyahanada Al Shabaab ka geysanayaan gudaha dalka Kenya. Derbigan laga Dhisayo xadka labada dal ayaa waxa uu saamaynta ugu xoogan …\nDerbiga Xadka Kenya iyo Soomaaliya (VIDEO)\nWakiilka Midowga Africa ee Soomaaliya Francisco Madeira, ayaa ku baaqaya in la kordhiyo ciidamada Amisom, si dowladda cusub ee Soomaaliya iyo ciidamadeeda amniga gacan looga siiyo inay la wareegaan ilaalinta amniga goobaha horey looga xoreeyey urur Al-Shabaab. Shacabka ku nool deegaanadaasi ayaa ka walwelsan hadii derbigaasi la dhamaystiro inay arki doonaan dadkooda oo ku nool …\nNabadoon Xarago oo Maanta Laga sii Daayay Xabsiga magaalada Boosaaso\nMarch 11, 2017 – Maamulka Puntland ayaa maanta xabsiga ka sii daayey Nabadoon C/qaadir Ibraahin Xarago oo labo Isbuuc iyo bar ku xirnaa xabsiga Magaalada Boosaaso, kadib markii lagu eedeeyeen inuu ka tirsan yahay ururka Al-Shabaab. Odayaal ay isku reeryihiin Nabadoon Xarago ayaa muddo wada hadal la lahaa Madaxweynaha Puntland Cabdi Wali Maxamed Cali “Gaas”, …\nRa’isal Wasaaraha Soomaaliya oo Maanta Dhagaxdhigay Xarun Cusub oo loo Dhisayo Hay’adda Socdaalka iyo Jinsiyadaha (Dhagayso)\nMarch 11, 2017 – Ra’isal Wasaaraha Soomaaliya mudane Xasan Cali Kheyre ayaa Maanta si rasmi ah u dhagax dhigay xarun cusub oo ay yeelan doonto hay’adda Socdaalka iyo Jinsiyadaha ee Soomaaliya. Xaruntan cusub ayaa waxaa lagu wadaa inay ku shaqeyso Hay’adda Socdaalka iyo hay’adaha yar yar ee hoosyimaada, waxaana Xaruntaan ay noqoneysaa Xaruntii ugu weyn …\nHogaanka Amisom oo Sheegay in Ciidamada Soomaaliya aysan Hanan Karing Amnihga Goobaha la Xoreeyo (VIDEO)\nMarch 11, 2017 – Hogaanka Ciidamada nabad ilaalinta Midowga Afrika ee Amisom Mr. Francisco Madeira ayaa qirtay in qorshaha iminka loo dejiyay ee ah weerarada milatari ee ka dhanka ah Al-Shabaab ay suurtagal tahay inuusan ku guuleysan hadafyada laga leeyahay ee ah inuu Soomaaliya u horseedo xasilooni waarta. Wakiilka Midowga Africa ee Soomaaliya Francisco Madeira, …\nKulankii Hogaanka Amisom (VIDEO)\nWakiilka Midowga Africa ee Soomaaliya Francisco Madeira, ayaa ku baaqaya in la kordhiyo ciidamada Amisom, si dowladda cusub ee Soomaaliya iyo ciidamadeeda amniga gacan looga siiyo inay la wareegaan ilaalinta amniga goobaha horey looga xoreeyey urur Al-Shabaab. Francisco Madeira ayaa sheegay in Amisom waligeed aysan sii joogidoonin dalka Soomaaliya, loona baahanyahay in la dhiso ciidamo …


Yusuf Garaad: 2017\nMadaxweynaha Soomaaliya iyo Boqorka Sucuudiga\nWaxaan hambalyo u dirayaa Agaasimayaasha, Danjirayaasha, diblomaasiyiinta iyo dhammaan shaqaalaha Wasaaradda Arrimaha Dibadda iyo Iskaashiga Caalamiga ah iyo qoysaskooda munaasabadda sannadka cusub ee 2018 awgeed.\nWaxaan leeyahay shaqo Qaran oo adag ayaad soo qabateen iyada oo lagu jiro marxalad adag.\nWaxaan idiinkugu hambalyeynayaa howlaha wadajirka noogu qabsoomay haddaan nahay Wasaaradda Arrimaha Dibadda iyo Iskaashiga Caalamiga ah annaga oo kaashaneyna waaxyaha kale ee Dowladda wakhtiyada qaarna qorshayaalkooda iyo waxqabadkooda fasireyna oo suuqgeyneyna si aan ugu saacidno in ay gaaraan yoolka ay higsanayaan.\nWaxaan halkan idinku xusuusinayaa qaar ka mid ah howlaha noo qabsoomay tan iyo markii aan idinku soo biiray bishii April 2017 intooda aan bulshadana la wadaagi karno.\nGolaha Guud ee Qarammada Midoobay\nWaxaan fagaarayaasha caalamiga ah ee Qarammada Midoobay, Midowga Afrika, Ururka Iskaashiga Islaamka, Jaamacadda Carabta, urur Goboleedka IGAD, Shirkii Afrika iyo Yurub, Afrika iyo Shiinaha, Afrika iyo Japan, Afrika iyo USA, Dalalka ku xeeran Badweynta India iyo qaar kale oo badan aan si sharaf leh ugu matalnay dalkeenna.\nUrurradaas oo aan badankood ka mid nahay asaasayaashooda, waxaan Dowladaha hadda xubnaha ka ah u fasirnay siyaasadda Dowladda, horumarka uu dalku gaaray iyo midka aan higsanayo.\nWaxaa kale oo aan fagaraayaashaas gacan uga geysannay baadi-goobka xallinta mushkilado ka jira Gobollo kale oo adduunka ah sida khilaafka Sudan-ta Koofureed oo Wasiirrada Arrimaha Dibadda IGAD ay hadda ku howlan yihiin xal u raadintooda iyo mowqifka caalamka badankiis uu ka qaatay magaalada Quddus al Shariif oo aan innaguna ka muujinnay Qaahira, Istanbul iyo ugu dambeyn New York.\nWaxaan ku guuleysannay in aan si xallad leh Muqdisho ugu marti-gelinno shir caalami ah oo laba maalmood socday oo Diblomaasiyiin sare, Generaallo iyo mas’uuliyiin kale oo afartameeyo dal ka socday ay ka soo qeyb galeen oo daba joogay shirkii London.\nLabada maalmoodba waxaa shirka furay Madaxweynaha, waxaana inta badan doodaha shir guddoominayay Ra'iisul Wasaaraha iyada oo ay ka qeyb galayaashana ay ka mid yihiin Madaxda heer Dowlad Goboleed iyo xubno ka tirsan Golayaasha dalka ee heer Federaal.\nDiblomaasiyadda Soomaaliya waxay fagaareyaal caalami ah iyo shir doceedyo badan ay ku soo bandhigatay siyaasadda maaliyadeed ee Dowladda oo ku dhisan la dagaallanka musuqmaasuqa, kordhinta dakhliga, siyaasadda daalacan ee aan dahsooneyn ee maaliyadeed oo ay diyaar u tahay in lagala xisaabtammo dakhliga soo gala iyo sida ay ku bixiso iyo in ay ka dhowrsato qaadashada deynta.\nKa sokow in ay tahay Dowlad wanaagga dalkeenna u roon, haddana waxay arrimahaasi ku saleysan yihiin siyaasadda Hey’adda Lacagta Adduunku ay jaangoysay oo haddii lagu dhaqmo ay u dhego-nuglaan karto in Soomaaliya laga cafiyo deymaha lagu leeyahay.\nTaasi haddii ay qabsoonto waxay noo suurta gelineysaa in aan la macaamilno Bankiga adduunka, isla markaana ay Dowladdu daabacdo lacag ay aqoonsan yihiin hey'adaha maaliyadda ee caalamku. Howshaas oo hadda ka soo gudubtay tijaabooyin waaweyn waxay heshay taageerada hey’adaha maaliyadeed ee adduunka iyo Dowlado badan oo ay ku jiraan kuwo deyn nagu leh.\nAmiirka Qatar, Golaha USA & Dunida Muslimka, New York\nGalaangal Diblomaasiyadeed oo qoto dheer ka dib, waxaa noo suurta gashay in Golaha Guud ee Qarammada Midoobay oo ay xubno ka yihiin 193 dal uu u codeeyo Garsoore Cabdiqawi Yusuf oo dib loogu doorto Maxkamdda Caalamiga ah ee Caddaaladda ee fadhigeedu yahay Hague.\nIGAD oo aan asaasayaasheeda ka mid nahay, waxaan sannadkan u tartameynaa in aan qabanno Xoghayaha Fulinta ee Urur Goboleedka IGAD oo uu u tartamayo mus'uul Soomaali ah.\nMadaxweyne Farmaajo iyo Madaxweyne Erdogan\nWaxaa sannadkan noo suurta gashay in aan ka dhowrsanno in aan qeyb ka noqonno khilaaf diblomaasiyasadeed oo ka dhex dhashay dalal aan xiriir dhow oo walaaltinnimo la wadaagno.\nWaxaa noo suurta gashay in dhammaantood aan iskaashi la lahaanno welibana uu badankood uu kor u kacay iskaashiga aan la leennahay.\nWaxaa noo suurta gashay in sannadkaan aan kaalmo dhaqaale oo micna leh ka helno Boqortooyada Sucuudiga oo noogu deeqday 50 milyan oo doollarka Mareykanka ah.\nWaxaa noo suurta gashay in wadaxaajood ka dib uu dalka Turkigu kordhiyo lacagta uu ku kabo miisaaniyadda Dowladda Soomaaliya.\nWaxaan guddi isku dhaf ah oo dhaqaale iyo ganacsi dhowaan la sameysannaynaa dalka Turkiga. Waxaan mashaariic horumarineed oo boqollaal milyan oo doollar ku kacaya aan kula heshiinnay dalaka Mareykanka iyo Qadar.\nWaxaan dalalka Kenya, Ethiopia, Djibouti iyo Sudan mid kasta aan goonidiisa ugula heshiinnay in aan dhisno guddi isku dhaf ah oo heer Wasiir ah oo ka shaqeeya iskaashiga dhaqaalaha, horumarinta iyo sahlidda isu socodka.\nMadaxweynaha iyo Amiirka leh dhaxalka UAE\nWaxaa noo suurta gashay in la kordhiyo tirada deeqaha waxabarasho ee heerarka Jaamacadaha iyo weliba tababbarrada shaqaalaha Dowladda ee waddamo dhowr ahi ay inoo fidiyaan.\nWasiirkii Arrimaha Dibadda ee Norway, Villa Somalia\nWaxaa inoo suurta gashay in dalka India oo sannadkii 2017 ay qiyaastii shan kun oo Soomaali ahi ay visa ka doonteen Nairobi uu hadda billaabo in visa-ha uu ku bixiyo caasimadda Soomaaliya.\nDalal kale ayaan iyagana hadda wadahadal la leennahay oo aan ka dalabnay in ay visa ku bixiyaan Muqdisho.\nWaxaa dalka Booqasho ku yimid wufuud sare oo wadaxaajood la yeeshay Dowladda. Qaar kale oo ka sii culusna waan filaneynaa in ay dhowaan dalka yimaadaan.\nWasiirka Arrimaha Dibadda ee India, New Delhi\nWaxaa noo suurta gashay in maxaaabbiis Soomaaliyeed aan ka soo deyno jeelasha Ethiopia.\nWaxaan ku guuleysannay in aan India la galno heshiis dib loogu soo celinayo dalka 117 Maxbuus, kuwaas oo iyaga oo wakhtigooda xabsigu uu dhammaaday dalka ku soo noqon doona horraanta sannadkan cusub.\nWaxaan Seychelles ka soo celinnay 15 maxbuus oo dalkaa ku xirnaa. Waxaa keliya oo hadda ku haray 6 Maxkamad sugayaal ah oo aan u qabaneyno Qareenno, isla markaasna uu Maxkamaddu marka ay dhacayso goobjoog ka ahaan doono mas’uul matalaya Soomaaliya.\nWaxaa howl hordhac ah aan ka billownay Soomaalida ku xanniban Liibiya., ka dib markii uu Madaxweynuhu u xil saaray Wakiil heer Danjire ah. Waxay waanwaani noo socotaa dalal kale oo dhowr ah oo ay Maxaabbiis Soomaaliyeed ku xiran yihiin.\nWasiirka Arrimaha Dibadda ee Jarmalka, Muqdisho\nWaxaa inoo suurta gashay in qeyladhaanta xaaladda abaarta dalka ku habsatay ay ka soo jawaabaan Dalal aan saaxiib nahay, Hey’adaha Qarammada Midoobay iyo Ururro samafal ah taas oo suurta gelisay in laga baaqsado dhibaato macluuleed oo inta na soo gaartay ka daran.\nDeeqaha na soo gaaray, waxaa loo gudbiyay dhammaan degaannada ku tilmaannaa in ay waxyeellada abaartu ugu badan tahay.\nCilaaqaadkeenna wanaagsan iyo codsiyoaan deg deg ah oo aan dirnay awgood, waxaa suurta gashay in dhammaan Soomaalidii ku dhaawacantay weerarkii arga-gixiso ee 14 Oktoobar 2017 kuwooda dalka wax looga qaban kari waayay ay helaan daryeel caafimaad oo toddobaad gudahiis loo qaaday isbitaallo ku yaalla dalka dibaddiisa. Dhaawaca intiisa badan waxaa lagu qaaday dayaarado bukaan qaad ah. Qaar dadkaas ka mid ah oo bogsooday ayaa hadda dalka dib ugu soo laabtay.\nWaxaa hadda dib loo dhisayaa machadka Diblomaasiyadda oo dhismahiisu uu dhakhsa u billaaban doono, kaas oo marka la dhammaystiro aan ku kalsoon ahay in uu soo saari doono kaadir cusub oo ah diblomaasiyiin aqoon sare leh oo si ilbaxnimo leh qalinkooda iyo afkooda ugu daafaca dalkeenna kuna horumariya danaheenna.\nHadda waxaan haysannaa tababbarro diblomaasiyadeed oo ay noo fidiyeen dalal dhowr ah, kuwaas oo aan hubo in ay wax weyn tari doonaan dhallinyarada diblomaasiyiinta ah iyo kuwa dhowaan nagu soo biiray.\nWaxaan si gaar ah ugu mahadcelinayaa Danjirayaasha aan ka dalabnay in ay dalka dib ugu soo laabtaan ka dib markii ay si wanaagsan u dhammaysteen xilligii Danjirennimo ee caasimadaha ay wakiilka nooga yihiin. Danjirayaashaas oo billaabay in ay dalka dib ugu soo laabtaan waxaan ugu hambalyeynayaa in ay si wanaagsan u ebyeen howshooda. Waxaan rajeynayaa in ay dhowaan Wasaaradda iyo laamaha kale ee Dowladdu ay ka faa’iideystaan doonaan khibradda, aqoonta iyo xogta ay urursadeen sannadaha badan oo ay shaqo wanaagsan ka hayeen caasimadaha dalalka ay wakiilka nooga yihiin.\nWaxaan dhowaan Golaha Wasiirrada hordhigi doonnaa Danjirayaasha xilalkaa loo magacaabayo oo inta ay fursaddu saamaxeyso ka imaan doona Wasaaradda Arrimaha Dibadda sida uu sharcigu qabo.\nWaxaan u mahadcelinayaa howlwadeennadii Wasaaradda Arrimaha Dibadda dib u soo billaabay burburka ka dib iyaga oo ku shaqeynaya goob aan ahayn Xarunta Wasaaradda soona gaarsiiyay heerka ay maanta mareyso.\nWaxaan leeyahay waxaan hadda haysannaa fursad aqoon iyo khibradeed, mid rabitaan iyo u-heellanaan iyo mid dhaqaale oo dhaanta intii hore.\nHowlwadeennada Arrimaha Dibadda\nWaxaan haysannaa fursad aan hore ugu marinno siyaasadda Arrimaha Dibadda ee Soomaaliya oo ah mid ku saleysan una adeegeysa nabadgelyada iyo horumarka dhaqaale iyo kan bulsho ee dadka iyo dalka Soomaaliyeed. Waa siyaasad dooneysa in ay daryeesho muwaaddinka Soomaaliyeed ee ku sugan dalka dibaddiisa, sugtana xuquuqdiisa hadba inta ay taagtu tahay. Si ay taas u gaartana ka shaqeyneysa nabad ku wada noolaashada, isqaddarinta iyo isfara-gashi la'aanta shucuubta caalamka.\nWaxaan haysannaa fursad aan ku sii qurxinno habdhaqankeenna diblomaasiyadeed korna ugu qaadno guulaha aan dalka u soo hoyno. Waxaan haysannaa Hoggaamiyayaal u heellan taageerada howsha Wasaaradda Arrimaha Dibadda iyo Iskaashiga Caalamiga ah taas oo ah midda ay diyaarka la yihiin Golaha Wasiirrada oo uu Ra'iisal Wasaaruhu hormuud u yahay.\nWaxaan haysannaa Madaxweyne khibrad u leh howsha xarunta Wasaaradda Arrimaha Dibadda iyo weliba Safaaradaha oo labadaba ka soo shaqeeyay, isla markaasna ay ka go’an tahay in uu Wasaaradda gacan ku siiyo tayaynta diblomaasiyiinta iyo diblomaasiyadda Jamhuriyadda Federaalka ee Soomaaliya.\nAllah ayaa mahadda leh.\nPosted by Yusuf Garaad at 18:48:00\nQormooyinka bloggeyga waxaa la akhristay 4 milyan oo jeer oo hal milyan oo ka mid ah la akhriyay sagaalkii bilood ee sannadkan ugu dambeeyay.\nWaan kuu mahadcelinayaa akhriste kastow. Waan kaaga mahadcelinayaa mar kasta oo aad furtay bloggeyga si aad u akhriso.\nWaxaan kaaga mahadcelinayaa qaddarinta iyo akhrinta taariikhda, xogta, afkaarteyda iyo macluumaadka kale ee isugu jira wax aan u soo joogay iyo howl aan anigu qeyb ka ahaa oo aan barteyda ku daabacay.\nWaxaan mahad intaa ka sii badan u dirayaa akhristaha marka uu macluumaadka helay ka fekeray ee ra’yi ka dhiibtay amaba macluumaadkeyga qaar kale ku sii biiriyay.\nMahadsanid iyo adigaa mudan ayaan ku leeyahay akhriste kasta oo iiga mahadceliyay akhrinta qormooyinkeygow. Sidoo kale mahadsanid, akhristaha mar kasta igu dhiirrigeliya in aan soo bandhigo macluumaad intaa ka badan.\nWaxaan ka cudur daaranayaa in aan sannadkaan intiisa badan aan ka gaabiyay diyaarinta Qormooyinkii aad iiga baratay, maaddaama ay qormooyinkeygu ay hadda ku saabsan yihiin waxqabadka dowladda iyo gaar ahaan howlaha aan anigu toos ugu lug leeyahay.\nWaxaan halkan ku soo dhejiyay jaantuus muujinaya akhtistayaashu waddammada ay kala joogaan iyo aaladaha ay adeegsadaan marka ay akhrinayaan bloggan.\nWaxaa kale oo aan halkan ku soo lifaaqay qormooyin ka mid ah kuwa aad loo xiiseeyay markii aan daabacay hadda ka hor. Waa laga yaabaa in aanad hore u arag. Qormooyinka isu geyntoodu waa 32 cinwaan oo aan u qeybiyay Afarta mowduuc ee waaweyn ee hoos ku qiran. Mid marka aad dhagsiiso ayuu kuu furayaa in kale.\nDoodihii Jamacadda Ummadda Soomaaliyeed - Toban Qeybood\nWaa doodo siddeetamaadkii ka dhacay Jaamacadda Ummadda Soomaaliyeed oo u dhexeeyay ardayda Jaamacadda, Macallimiinta iyo aqoonyahanno kale oo dhinac ah iyo qaar ka mid ah Madaxdii Dowladda ee berigaas.\nSiddeed Qormo oo goos goos ah berigii Madaxweyne Siyaad\nWaa siddeed qormo oo laba ka mid ahi ay yihiin min laba qeybood. Dhammaantood waxay ku saabsan yihiin xusuusteyda Taliskii militeriga ee dalka ka talinayay October 1969 - January 1991.\nAragtida Castro ee Geeska Afrika 1977 - Afar Qeybood\nArkiifiyada Jarmalka ayaa 2005 dibadda soo dhigtay wixii looga wadahadlay shir qarsoodi ahaa oo 1977 uu Fidel Castro ka dib markii uu booqday Geeska Afrika uga warbixiyay Hoggaamiyihii Jarmalka Bari.\nTaariikh ku saabsan Toban Marxuum\nDadkan oo isugu jira halgamayaal Gobannimodoon, siyaasiyiin, saraakiil, weriyayaal iyo mufakiriin waxaan ka hadlay taariikhdooda, howl aan wadaqabannay, wixii na dhex maray ama aaskoodii. Inta halkan ku qorani marnaba kama tarjumi karto noloshooda ama wax qabadkooda oo buuxa.\nPosted by Yusuf Garaad at 12:53:00


ConvertMore: Ku beddel booqashooyin badan oo shabakadeed Widget-ka dib-u-soo-celinta Taleefanka | Martech Zone\nIsniin, Disembar 27, 2021 Isniin, Disembar 27, 2021 Douglas Karr\nMarkaad aragto falanqaynta boggaaga, hal shay oo aad had iyo jeer raadinayso inaad sameyso ayaa ah inaad kordhiso beddelka booqdayaasha. Nuxurka iyo waayo-aragnimada isticmaale ee weyn ayaa kicin kara ka-qaybgalka goobta, laakiin taasi qasab maaha inay soo xidho farqiga u dhexeeya ka-qaybgalka iyo dhab ahaan beddelka. Marka ay dadku rabaan inay si shaqsi ah kula xiriiraan, ma u suurtagelineysaa?\nWaxaan haynaa dhawr macmiil hadda waxaanu hirgalinaynaa widgets jadwalaysan oo otomaatig ah halkaas oo booqdayaashu ay iskood ugu adeegi karaan oo ay balamahooda uga samaysan karaan khadka marka aanay rabin inay isla markiiba qof la hadlaan. Laakiin ka waran haddii ay rabaan inay si degdeg ah kula soo xiriiraan? Marka laga reebo widget-ka wada sheekeysiga, hal ikhtiyaar oo aad rabto inaad tijaabiso waa widget-ka dib-u-wareysiga.\nWax badan ka beddel waxay ku siinaysaa xal fudud abuurista dib u soo yeedhista goobtaada. leh Wax badan ka beddel waxaad abuuri kartaa:\nPopup waqtiyeysan - deji popup waqtiyeysan si uu u soo muuqdo ka dib marka isticmaaluhu uu waqti cayiman ku qaatay boggaaga. Waxaad hore u dejin kartaa saacada si aad u qabato macmiilkaaga inta lagu jiro ilbiriqsigooda ugu horreeya goobta, ka hor intaanay mashquulin oo aanay ka tagin goobtaada.\nKa bax Popup - Popup-ka ka bixida wuxuu soo baxaa marka nidaamka dabagalka lahaanshaha ee ConvertMore, uu la socdo jiirka isticmaalayaashaada oo dul heehaabaya badhanka bixitaanka ee boggaaga. Waxaad u dejin kartaa dalab gaar ah macaamiishaada si aad uga dhigto inay beddelaan maskaxdooda oo ay ku soo wacaan intii aad ka tagi lahayd boggaaga.\nButton sabeynaya – Badhankani waxa uu dul sabeynayaa qaybta hoose ee aaladaha isticmaalaha marka ay baadhayaan goobtaada. Maaddaama in ka badan 55% weydiimaha khadka tooska ah ay ka yimaaddaan isticmaaleyaasha taleefannada gacanta, tani waxay siinaysaa fursad ay si fudud kuugu soo wacaan inta ay ku jiraan daalacashada boggaaga.\nConvertMore waxay leedahay qiime fidsan halkaas oo aad bixiso kaliya marka la soo waco, widgets-yada si buuxda ayaa loo habeyn karaa astaantaada, waxaadna haysataa dashboard buuxa si aad ula socoto heerarka beddelka wicitaanka.\nWax badan ka baro ConvertMore\nTags: beddelka wacwac dashboardka beddelkawidget-ka dib-u-celintawac-gujibeddelaad badanka bixitaanka ujeedka ka soo baxabixi halkii hogaankawidget-ka dib-u-warcida taleefankasoo shaac baxay


Somaliland Oo Ku Tuntuunsatay Laba Tallaabo Oo Taabo-gelinaya Qaranimadeeda - Wargane News\nHome Somali News Somaliland Oo Ku Tuntuunsatay Laba Tallaabo Oo Taabo-gelinaya Qaranimadeeda\nShacbiga Jamhuuriyadda Somaliland waxa si ka weyn, kana duwan sidii hore ay toddobaadkan muujiyeen inay xidheen cutub hore oo ka mid ah qiyamkooda siyaasiga ah iyo inaanay qaranimadda Somaliland tahay mid aan la suullin karin isla markaana aanu cadowgu tumaatiyi karin.\nWaxa Arbacadii toddobaadkii hore Gobollada iyo degmooyinka dalka Jamhuuriyadda Somaliland oo dhan lagu qabtay xaflado loogu dabaal-degayo fantasiyaha sannad guuradda 25-aad ee ka soo wareegtay dib ula soo noqoshadda madax-banaanida Somaliland oo ku siman 18-kii May 1991-kii wakhtigaasi oo halgan naf-hur ah oo shacbi ay Somaliland dib ugala soo noqotay qaranimadeedii markii taliskii Siyaad Barre oo 21 sannadood Soomaaliya ku amar ku taagleynayay xididka loo saaray.\nInkasta oo muwaadiniinta ku nool dalka gudihiisu ay muuneeyeen qaranimadooda 25 jirsatay isla markaana ay caalamka u bandhigeen nidarka ay ku mareen inaanay mar dambe dib ugu noqonaynin guri-caskii qodaxda badnaa ee ay ku muteen midowgii ay la galeen Soomaaliya oo ay ku amaanan yihiin in marka laga hadlayo lex-jeclada danta guud ay qaranimadu u tahay mudnaanta koowaad. Waxa xiiso gaar ah leh sida ay u feejigan yihiin ee ay Hay’adaha ammaanka kala shaqeeyaan in gacan bir ah lagu qabto cid kasta oo falal argagixiso doonaysa inay ka jilaan gudaha Somaliland oo lagu sheegi karo jasiirad nabdoon oo ku taalla badweyn duufaanno siyaasadeed iyo colaadeed ka oogan yihiin.\nWaxa laga xusay, qaarna laga sii xusi doonaa munaasibadda 18-ka May illaa afartan dal iyo ku dhowaad 70 Magaallo oo daafaha adduunka ku yaalla. Waxaanu adduunka xuskani ka sii socon doonaa illaa horaanta Bisha June ee fooda innagu soo haysa. Haddaba, waxaan bogaadinayaa dedaalka wax ku oolka ah iyo xarakaadka qurbo-joogu sannadkan ka dhigeen adduunka. Waxa u baahan in loo mahad celiyo qurbo jooga iyo wakiilada Somaliland ku leedahay dalalka Yurub iyo afrika. Horyaalka sannadkan ee dabaal-degga qaaday qurbo-jooga Somaliland ee dalka Sweden iyo Ingiriiska, Jabuuti, Kenya iyo qaar kale.\nDhoolo-tuska qurbo-joogu waxay sannadkan qoraallo garnaqsi xambaarsan oo ku wajahan qadiyadda iyo aqoonsiga Somaliland u gudbiyeen madaxda dalalka ay ku dhaqan yihiin ee marti-geliyay. Waxa iyana aan meesha laga saari karin dedaalkii wax ku oolka ahaa ee ay samaysay wasaaradda khaarajiga oo hawl-gelinta qurbo-jooga dusha kala socotay kaalinteeduna ahayd inay ka helaan dhambaaladda ay tahay inay gudbiyaan iyo xafiisyada farriimahan la gaadh siinayay.\nWaxa kale oo doorka wasaaradda Arrimaha dibadda iyo wakaaladda qurbo-jooga oo ah waax ka tirsan laamaheedu ay ku guulaysteen inay isku dubo-rideen oo ay qurbo jooga ku hanuuniyeen inay dedaalkooda mutadawacnimo kaga jibo-keeni karaan oo qudha haddii ay wada jir gacmaha isku qabsadaan.\nSidoo kale waxa iyana xusid mudan in ray’ul caamka Somaliland gudo iyo dibadba ay soo dhaweeyeen heshiiska taariikhiga ee balaadhinta iyo casriyaynta marsadda Berbera, kaasi oo ay kala saxeexdeen xukuumadda Somaliland iyo shirkadda Dubai Port World (DP) oo la gelinayo lacag lagu qadaray $442 Milyan, kaasi oo ah fursad ILAAHAY innoo soo diray ama innagu guuleeyay, sida ay qortay wargeyska Ingiriisiga ah ee ay mataanaha ay yihiin DAWAN ee The Horn Tribune, oo Axadii la soo dhaafay si weyn tooshka ugu iftiimiyay muhiimadda iyo wax ku oolnimadda heshiiskan oo labada dhinac qalinka ku duugeen madal ay joob joog ka ahaayeen Madaxweynaha Somaliland Md. Axmed Maxamed Maxamuud (Siilaanyo) iyo Madaxweyne Ku-xigeenka, Raysal wasaare ku-xigeenka iyo amiirka imaarada Dubia Mohammed Bin Rashid Al-Maktoum.\nWargeyska the Horn Tribune waxa uu qormadiisa “Faalladda Wargeyska” ku bal-balaadhiyay sida shacbiga Somaliland loogu baahan yahay inay niyadsami iyo waddaniyad togan ku eegaan heshiiskan oo ay ku sifeeyeen inuu ahaa kii ugu weynaa ee Somaliland ku tallaabsato si ay u beegsato horumar kala duwan. waxa mashruucan horumarineed ku jira in magaalo xeebeeda Berbera laga bineeyo huteel noqonaya nooca loo yaqaano (five star). Waxa kale oo qeyb ka ah qorshahan in la sameeyo jid isku xidhi doona Berbera iyo Itoobiya oo la gaadh siinayo xadka Somaliland iyo Itoobiya wadaagaan, waxa isna ku jira qorshaha horumarineed in la abuuro goobo badeecadaha la dhigo lagana dhoofiyo (Free Zone).\nWasiirka warfaafinta, dhaqanka iyo wacyigelinta Somaliland Cismaan Cabdilaahi Saxardiid (Caddaani) ayaa isaguna si mug leh u fasiray heshiiskan oo uu ku dooday inuu abuuri doono fursado shaqo oo aad u badan isla markaana laga dheefi doono illaa 7500 oo shirkadood oo samaysmi doona si hoos loogu dhigo shaqo la’aanta iyo tahriibka sharci darrada ah.\nKu darso oo dawladda Itoobiya oo casriyaynta dekadda Berbera ay u leedahay ahmiyad weyn ayaa heshiiskan ku sifeysay mid muddo dheer la naawilayay oo ay u riyaaqeen.waxay danaynaysaa inay u noqoto marin halbowle ah oo ay badeecadahooda ganacsiga iyo gargaarka kala soo degaan .\nShacbigu waxay iimaansadeen in heshiiskani uu yahay fursad dahabi ah oo aan lagu ciyaari karin, waxase ay xataa kuwii ka soo horjeeday taageereen markii Madaxweynaha Somaliland Md. Axmed Maxamed Maxamuud (Siilaanyo) uu sheegay in heshiiskani uu yahay tallaabo hore loogu qaaday horumarinta dalka, waxaanu balan-qaaday in dawladiisu ay deg-deg u horgeyn doonto Golaha Wakiiladda si ay u sharciyeeyaan.\nSi kastaba arrintu ha noqotee waxaan Madaxweynaha Somaliland ku bogaadinaynaa inuu jabiyay darbigii weynaa ee Somaliland ka hortaagnaa inay hanato maalgashadeyaasha caalamiga ah, gaar ahaan maalqabeenadda carabta oo mashaariicda ay bixiyaan ka wax ku oolsan yihiin kuwa qaadhaan-bixiyeyaasha dunida reer galbeedka. Haddaba waxa kaliya ee aynu sugnaa waa in heshiiskan aynu guntiga u xidhanno sidii ay Somaliland dhinaceeda uga soo bixi lahayn fulintiisa (implementation).\nDaawo Qaar Kamida Dhalinyaradda Waqooyiga Hargeysa Oo Taageero U Muujiyay Murashaxnimadda Muuse Biixi f


Wasiirada caruurta: Waxaan qiimeynayaa in isbadal lagu sameeyo sharciga, si barnevernku ay usoo gali karaan kiisaska caruurta dugsi quraanka loo diro - NorSom News\nLinda Hofstad Helleland Foto: Høyre\nWaxaa isbuucan mar kale warbaahinta Norway kusoo xoogeystay kiisaska ku saabsan caruurta soomaalida ah ee Norway ku dhaqan, loona diro dugsi quraanada Soomaaliya kuyaalo, kadib markii ay soo baxday in caruur kale ay wareysi siiyeen tv-ga qaranka Norway ee NRK.\nWasiirada cusub ee dhalaanka iyo sinaanta Linda Hofstad Helleland ayaa sheegtay inay qiimeyn ku sameyn doonto in isbadal lagu sameeyo sharciga dalkan Norway, si hey’adda caruurta ee barnevern loogu fududeeyo inay soo dhex-gali karto kiisaska caruurta iyaga oo aan raali ka aheyn loo diro dugsi quraanada wadanka dibadiisa kuyaalo.\nWasiiradan ayaa sheegtay in shaqaalaha ka shaqeeyo hey’addaha dowlada ay ku waajib ku tahay inay soo gudbiyaan warbixina la xiriira arimahan oo kale. Iyada oo raacisay in dhamaan dadku ay ka qeybqaataan soo gudbinta warbixinada caruurta la rabo in loo celiyo meelo ay kala kulmi karaan jirdil.\nHey’adda ilaalinta xaqa caruurta ayaa sidoo kale isbuucan dalbatay in isbadal lagu sameeyo sharciga dalkan Norway, si hey’adda xanaanada caruurta ee barnevernka loogu fududeeyo inay soo dhexgasho kiisaska caruurta dugsi quraanka loo celiyo.\nHalkan kasii akhri warbixintan: NRK\nPrevious articleAbdishakuur Heersare:Sababaha Keena In Lagu Dhaco Imtixaanka Cilmiga Bulshada “Samfunnskunnskap”\nNext article(Maqaal): DHAQAN CELIS IYO «PROPAGANDADA» NRK: SOMMALIDA MAXAA LAGUDBOON?


Allgedo.com » Roobab mahiigaan ah oo biyo dhigay Magaaladda Gaalkacyo\nHome » News » Roobab mahiigaan ah oo biyo dhigay Magaaladda Gaalkacyo Print here| By: allgedo.com:\nJawaabaha waa la xiray Magaaladda Gaalkacyo iyo deegaano kale oo kuyaal bartamaha Soomaaliya ayaa waxaa saacadihii lasoo dhaafay ka da’ayay roobab mahiigaan ah kuwaas oo biyo dhigay deegaano badan oo dalka katirsan.\nWararka naga soo gaaraya Magaaladda Gaalkacyo ee gobolka Mudug ayaa sheegaya in roobabka ay miyo dhigeen gudaha magaaladda iyo dhulka miyiga ah.\nWariye madax-banaan oo kusugan Magaaladda Gaalkacyo ayaa warbaahinta AOL usheegay in laamiyada aan la mari karin kadib markii ay biyo dhigeen roobabka.\nRoobab kuwaas lamid ah ayaa ka horeeyay qeybo kamid ah goboladda Galgaduud iyo Hiiraan ee bartamaha dalka.\nXili roobaadkan ayaa kusoo aadaya xili dad badan ay la dhibaatoonayeen abaaro baahsan oo ka jiray goboladda dalka kuwaas oo si gaar ah usaameeyay xoolo dhaqatada iyo beeraleyda.


Ogaden News Agency (ONA) – Hogaamiyihii Catalonia oo Spain Ugu Baaqay Wadahal.\nHogaamiyihii Catalonia oo Spain Ugu Baaqay Wadahal.\nPosted by ONA Admin\t/ April 8, 2018\nMaalin kaddib markii laga sii daayay xabsi ku yaalla Jarmalka, hoggaamiyihii hore ee Catalonia Carles Puigdemont, ayaa ugu baaqay Spain in ay bilowdo wada hadal ku aadan xal siyaasadeed oo loo helo xasarada ka taagan Catalonia.\nWuxuu xukuumada Madrid ugu baaqay inay xushmeyso dimuqraadiyada ayna u ogolaato ninka xabsiga ku jira ee Jordi Sanchez in uu madax ka noqdo maamulka Catalonia.\nPuigdemont ayaa sheegay in ay tani horseedi karto waa cusub oo wadaxaajood ah. Wuxuu sidoo kale beeniyay inuu isaga soo abaabulay in lagu xiro Jarmalka bishii hore, isagoo sheegay in ay tahay arrin nacasnimo ah.\nWaxaa lagu wadaa inuu sii joogo Berlin inta maxkamadaasi Jarmalka ku taala ay ka go`aansaneyso haddii lagu celinayo Spain. Maxkamad ku taala Jarmalka ayaa Carles Puigdemont damaanad ku sii daysay, waxaanay xukuntay in aan dib loogu celin Spain oo lagaga oogay dacwad falaagonimo ah.\nLaakiin maxkamadaas oo ku taal magaalada woqooyiga ee Schleswig waxay sheegtay in ay ka fiirsan doonto oo ay go’aan ka gaadhi doonto in dib loogu celiyo Spain hadii lagu soo oogayo dacwado musuqmaasuq oo keli ah.\nMr Puigdemont waxa uu musaafuris ahaan ugu noolaa dalka Belgium tan iyo intii baarlamaanka Catalonia ay ku dhawaaqeen in Catalonia ay ka madaxbanaan tahay Spain inteeda kale.\nWaxa dowladda Spain ay ku eedeeysay in lacagaha dadwaynaha uu si xun u isticmaalay isaga oo qabtay afti sanaddii aanu soo dhaafnay. Waxa uu booqasho ku joogay dalka Finland xilli mar labaad la soo saaray warqadda lagu soo xirayo.\nWaxa uu si dhuumaaleysi ah uga soo baxay Filand ka hor inta aysan xukuumadda Filand xirin , balse waxaa lagu qabtay Jarmalka halkaasi oo lagu xidhay.


Wararka Maanta: Khamiis, May 31, 2012-Ciidamada Dowladda KMG ah ee Soomaaliya iyo kuwa Kenya oo la Wareegay gacan ku haynta Degmada Afmadow\nLa wareegidda ciidamada huwanta ah ee magaalada Afmadow ayaa ka danbeeysay dagaallo xooggan oo ilaa saaka ka socday duleedka degmada Afmadow, waxayna arintaasi keentay in xoogagga Al-shabaab ay gabi ahaanba isaga baxaan magaalada Afmadow.\nGoobjooge ku sugan Afmadow ayaa HOL u sheegay in ciidamada dowladda, kuwa Raaskaambooni iyo Militariga Kenya oo aad u qalabeysan ay gudaha usoo galeen magaalada, waxayna ciidamadaasi fariisimo ka sameysteen gudaha iyo daafaha magaalada.\nDegmada Afmadow oo qiyaastii 100KM u jirta magaalada Kismaayo ayaa mudo sanado ah waxa gacanta ku hayay xoogagga Al-shabaab, waxaana magaaladani ay tahay magaalo istaraatiji ah islamarkaasina muhiim u ah isu socodka gobollada Jubada Hoose iyo Jubada Dhexe.\nXaaladda degmada Afmadow ayaa haatan ah mid kacsan, iyadoonta inta badan dadkii daganaa ay isaga barakaceen kadib markii ay saaka dagaallo iyo duqeymo xooggan ka bilowdeen gudaha iyo daafaha magaalada.\nSaraakiisha dowladda KMG iyo kuwa Raaskaambooni oo aan xiriirro la sameynay ayay inoo suurogeli weysay in aan ka helno wax faahfaahin ah oo ku saabsan khasaaraha ka dhashay dagaalkii ka dhacay duleedka degmada Afmadow ee gobolka Jubada Hoose.\nDhanka Al-shabaab ilaa imika ma jiro wax war ah oo ku aadan dagaalka oo kasoo baxay, waxaana lagu soo waramayaa in dagaalyahannada Al-shabaab ay u jiheysteen wado aada dhanka magaalada Kismaayo ee xarunta gobolka Jubada Hoose.


Waa sidee xaalka qoyskii uu ka baxay Mucammar Qadaafi?\nQadaafi, xaaskiisa iyo carruurtisa oo ku sugan deegaanka Caziiziyah sanadkii 1992\nToban sano ka hor maanta oo kale, waxaa dalka Liibiya ka bilowday dibadbaxyo ballaaran oo markii dambe horseeday in xukunka laga tuuro hoggaamiyihii dalkaas Mucammar Qadaafi oo muddo 40 sano ah ka talinayay waddankaas. Waxaa kaalin weyn ku lahaa maamulkiisa wiilashiisa iyo qaar kamid ah qaraabadiisa, waxaana xilligaas isku diyaarinayay in talada uu la wareego wiilkiisa Saif Al Islaam.\nSaddex kamid ah wiilasha Qadaafi ayaa lagu dilay dibadbaxyadii harreeyay dalkaas, waxaana kamid ahaa Muctasim Qadaafi oo ahaa la taliyaha arrimaha amniga ee dowladda, kaas oo ay dileen dabley hubeysan isla maalintii la dilay aabihii Qadaafi.\nAl Muctasim wuxuu dhashay sanadkii 1975-tii, wuxuu ahaa gaashaanle ka tirsan milateriga.\nQadaafi wuxuu ku anddacooday in gabadhii uu soo korsaday ee Hanaa lagu dilay weerarkii Mareykanka uu ku qaaday gurigiisa sanadkii 1986 xilliggaas oo ay jirtay 18 bilood oo keliya ah.


HomeWararka CiyaarahaArsenal oo xiiseyneysa xiddiga kooxda Red Bull Salzburg Roko Simic\nArsenal ayaa lagu soo waramayaa inay il gaar ah ku heyso xiddiga kooxda Red Bull Salzburg ee Roko Simic .\n18-sano jirkaan ayaa amaah lagu siiyay kooxda FC Liefering xilli ciyaareedka 2021-22, waxaana uu durba dhaliyay todobo gool 10 kulan oo uu saftay heerka labaad xilli ciyaareedkan.\nSimic ayaa sidoo kale keydka ka soo kacay saddexdii daqiiqo ee ugu dambeysay guushii Champions League ee Salzburg ay ka gaartay Wolfsburg isbuucii hore – kulankiisii ugu horeysay ee kooxda weyn – waxaana lagu soo waramayaa in horumarkiisa dhaqsaha badan aan la ogeyn.\nSida laga soo xigtay The Mirror , Arsenal ayaa u tartamaysa inay heshiis la gaarto Simic, kaasoo sidoo kale ku faanaya shan gool afar kulan oo uu u saftay Croatia Under-21s.\nSi kastaba ha ahaatee, Tottenham Hotspur ayaa sidoo kale lagu tiriyaa inay xiiseyneyso weeraryahanka lagu qiimeeyo 7 milyan oo ginni,\nSimic ayaa horay u matalayay Lokomotiva Zagreb ka hor inta uusan xagaagan ku biirin Salzburg, qandaraaska uu kula jiro kooxda reer Austria ma dhacayo ilaa 2025.


Micro servo motor sg90 servomotor wadista adeegga servo motor arduino mg996r\nMicro servo motor sg90 servomotor wadista arduino mg996r\nGawaarida 'Servo Motors'\nmatoorro matoor leh tayo wanaagsan\nGawaarida 'servo motor' waxay ku takhasustay jawaabta sare, meeleyn sareysa.\nKu saabsan badeecada\nGaarka ah PLC servo motor set\nWaad xiri kartaa yar matoorrada servo si toos ah a Arduino si loo xakameeyo booska shafka aad si hufan.SG90 waa adeegsiga ugu caansan dunida ee 9g. Gawaarida adeegga ama kumbuyuutarrada korantada ayaa mas'uul ka ah awood u siinta mashiinka adeegga. Qaybtan guudadeege micro waa mid ka mid ah servos-ka fudud ee aan sidno. MG996R asal ahaan waa nooc la casriyeeyay. MG995 waa mootada adeegga oo caan ku ah waxqabadkeeda iyo qiimo jaban. Nidaamyada istiraatiijiyadeed ee la-qabsiga ee ClearPath waxay xaqiijinayaan waxqabadka sare.\nQaar ka mid ah Shaqadeenna Cajiib ah\nIibinta tooska ah ee warshadda, dammaanadda iibka, tayada la isku halleyn karo, iyo bixinta taageero farsamo. Haddii aad la kulanto wax dhibaato ah, fadlan weydii adeeggayaga macaamiisha. The Unimotor hd waa kala duwanaansho firfircoon oo firfircoon oo AC ah. Macluumaad faahfaahsan iyo dib u eegis ku saabsan adeegga SG90. Howlsocodsiga yar waa mid aad u fiican. SG90 ayaa ugu caansan 9g Howlsocodsiinta adduunka. Wareeg isdaba joog ah\nAlaabtaani si balaadhan ayaa loo adeegsadaa waxaana lagu dabaqi karaa warshadaha soo socda.\nQalabka mashiinka CNC, mashiinada dharka, mashiinada baakadaha, makiinadaha wax daabaca, mashiinada alwaaxa, qalabka wax soo saarka batteriga tamarta iyo warshadaha kale. Baro gawaarida Servo SG90. MG996R waa howlo bir ah mooto leh culeys sareeya ugu weyn oo ah 11 kg /cm Guul sare caadiyan lala xiriiriyo servos aad uga qaalisan ama ka weyn.\nKu saabsan astaamaha alaabada iyo faa'iidooyinka\nJirka is haysta, oo leh xakamaynta PLC; xakamaynta tooska ah, barashada madaxa bannaan. Qiimaha internetka ee hooseeya ee tayada sare ee DC Servo Motors ee keydka ah. Dareemayaasha Dynamixel waxaa isticmaalay jaamacad kasta oo weyn. Linear servos waxay u shaqeysaa sida tooska ah ee loogu beddelo heerka. Kii ugu horreeyay ee ilaaliyayaasha adeegga USB ee jiilka labaad ee Pololu.\nMarka maxaa xiga?\nWAA AKHRIN! Aynu Wada Hadalno.


Warwar Lasoo Darsay Xaaska Barack Obama | Gaaroodi News\nWarwar Lasoo Darsay Xaaska Barack Obama\nMarwadii hore ee koowaad ee dalka Mareykanka, Michelle Obama ayaa sheegtay inay la soo gudboonaatay xaalad niyad jab ama walwal aan sidaas u darneyn.\nDhibaatadan ayay sheegtay inay tahay mid ka dhalatay xaaladda feyraska corona, cadaalad darrida ku saleysan midabka ee ka jirta Mareykanka iyo wax ay ugu yeertay “munaafuqnimada” maamulka madaxweyne Donald Trump.\nWaxaa ay sheegtay in xooga caqabad ay la soo gudboonaatay xaladeeda noolaleed, gaar ahaan huradada.\n“Waxaan soo kacaa habeenkii xilli dambe, sababtuna waxa weeye in aan ka walwalayo wax culeys igu hayo”, ayay tiri.\nArrimahan ayay kaga hadashay wareysi ay siisay weriye u dhashay dalka Mareykanka.\n” Ma ahan oo keliya in aan ka walwalsanahay xayiraadda dhanka socdaalka ee feyraska corona ee sidoo kale waxaan ka niyad jabsanahay dhibaatada midabka ku saleysan oo maamulka madaxweyne Trump uu indhaha ka daawanaya har iyo habeen, waana waxa sii murjineysa walwalka aan qabo”ayay hadalkeeda sii raacisay.\nWaxay u muuqatay inay dhibsatay dhibaatada ay la kulmayaan dadka madowga ah, waxayna tiri “In mar walba aan aragno qof madow ah oo la bahdilay, eedeyn aan jirinna dusha loo saarinayo waa waxyaabaha walwalka igu beeray”.\n“Waxay taasi keentay in culeys aan nolosheyda i fuulin aan dareemo,” ayay sii raacisay hadalkeeda.\nMichelle Obama ayaa marar badan madaxweyne Trump ku dhaliishay waxyaabo dhowr ah oo ay kamid tahay hadalkii uu ka sheegay xildhibaano ay ku jirto Ilhaan Cumar ee ahaa in ay dib ugu laabtaan halkii ay ka yimaadeen, haddii ay doonayaan in ay wax qabtaanna dalalka ay asal ahaan kasoo jeedaan ay wax u qabtaan.\nMichelle oo marwada koowaad ee Mareykanka ahayd muddo sideed sano ah ayaa seygeeda waxaa uu sidoo kale dhaliilo u jeediyay xukuumadda Trump, kuwaas oo ay kamid yihiin sida loola tacaalay xanuunka corona iyo dhibaatada heysata dadka madowga ah.


Xasan iyo CC oo kulamo gaar ah yeeshay iyo shakiga laga qabo... - Caasimada Online\nHome Warar Xasan iyo CC oo kulamo gaar ah yeeshay iyo shakiga laga qabo…\nXasan iyo CC oo kulamo gaar ah yeeshay iyo shakiga laga qabo…\nMuqdisho (Caasimada Online) – Labadii habeen ee lasoo dhaafay waxaa magaalada Muqdisho kulamo gaargaar ah ku yeelanayay madaxweynaha Soomaaliya Xasan Sheikh Maxamuud iyo ra’iisul wasaaraha Soomaaliya Cumar C/rashiid Cali.\nKulankaasi ayaa labada masuul waxay kaga hadlayeen arimaha amaanka, siyaasada iyo doorashooyinka sanadkaan ka dhacaya dalka Soomaaliya, mana jirin cid kale oo ka qeyb gashay kulanka.\nWaxyaabaha ugu weyn ee ay ka wada hadleen labada masuul ayaa sida xogta aan ku heleyno waxaa ugu weyn cabsida laga qabo dib u dhaca ku yimaada doorashada sanadkan iyo soo xulida xubnaha labada aqal ee baarlamaanka Soomaaliya.\nLabada masuul ayaa isku eedeynaya iney ka gaabiyeen arimaha doorashada sanadkaan, haar ahaan sidii loo dardargelin lahaa gudiga doorashada oo aan la dhameystirin iyo arimo kale.\nSida xogta aan ku heleyno madaxweyne Xasan Sheikh ayaa ra’iisul wasaaraha ku wargeliyay in la joogo waqtigii xukuumadiisa ay dardar gelin laheyd arimaha doorashooyinka sanadkaan.\nKulankan oo ahaa kii ugu horeeyey oo ay yeeshaan Madaxweynaha dawladda faderaalka Xasan Sheekh Maxamuud & Ra’iisulwasaare Cumar Cabdirashiid Cali Sharmaake tan iyo markii uu soo dhamaaday shirkii madasha Wadatashiga ee magaalada Baydhabo, ayaa ahaa mid xasaasi ah.


Kaabsalkii Madhanaa ee HPMC, Kaabsalkii Khudaarta, Kaabsalkii Bannaan ee Veggie - Bariga\nHeerka Buuxinta Sare ee Iibinta Khudaarta Cuntada Dheeraadka ah 0 Khudaarta Madhan Hpmc Kaabsal\nMuuji Kaabsoosha Khudaarta ee Madhan ee Hufan ee Hufan 00 0 1 2\nBaakado Eco-Freindly Baakadeysan oo Daboolsan Heat Sealing Cover Cover Logo Aluminium-bireed Foornada Madhan ee Koobabka Nespresso Capsule\nCabbirka Iibinta kulul 00 Kaabsal Madhan oo Khudaar Hufan leh oo leh Qalabka HPMC\nYantai Oriental Pharmacap Co., Ltd. waa shirkad farsamo sare leh oo casri ah oo ku hawlan R&D, wax soo saarka iyo iibinta kaabsoolka dhirta. Iyada oo leh aag dhan 60,000 mitir murabac, shirkaddu waxay ku takhasustay soo saarista kaabsoosha dhirta HPMC oo leh HPMC iyo algae badda sida alaabta ceeriin ee ugu weyn.\nShirkadu waxay soo bandhigtaa hibooyin tiro badan, waxay baaraan mashaariicda waxayna mas'uul ka yihiin macaamiisha\nADEEGGA SOO SAARKA\nWaxaan u fidinnaa adeegyo dhammaan dhinacyada macaamiisha u baahan kaabsalkeenna. Waxaan siinnaa kaabsoosha midabyo iyo cabbirro kala duwan leh, iyo sidoo kale mashiinka buuxinta.\nFarqiga iyo faa'iidooyinka kaabsoosha khudradda iyo kaabsoosha gelatin\nKaabsoosha adag waxaa loo qaybiyaa kaabsoosha gelatin iyo kaabsoosha qudaarta sida ay u kala duwan yihiin ...\nMidabada dabiiciga ah ayaa noqota cho ...\nMidabka cuntada waa wakiilka midabaynta ee cuntada lagu daro. Waxaa jira fikrado kala duwan warshadaha oo ku saabsan isbarbardhigga u dhexeeya midabka dabiiciga ah iyo midabka dardaro. Kuwa soo socda ayaa ah isbarbardhigga faa'iidooyinka iyo di ...\nIsbarbar dhigga dalabka ee kaabsalka dhirta ...\n1. Hydroxypropyl methylcellulose waxaa loo adeegsadaa ka -faa'iideyste dawadeed, waxaana si weyn loogu isticmaalaa xirmooyinka kiniinka iyo wakiilka dahaarka unugyada. Waxaa lagu qaataa dawooyin badan waana badbaado oo la isku haleyn karo. 2. Hydroxypropyl methylcellulose waa che ...


Xildhibaan Siciid Cilmi Rooble Oo Beeniyay Inuu Ka Baxayo Xisbiga KULMIYE, Xukuumadana Ugu Baaqay Inay Iska Ilaaliso Inay Ku Dhaqanto Waxyaabihii Ay Rayale Ku Eedayn Jirtay – Geeska Afrika Newspaper | Hargeisa, Somaliland\nXildhibaan Siciid Cilmi Rooble Oo Beeniyay Inuu Ka Baxayo Xisbiga KULMIYE, Xukuumadana Ugu Baaqay Inay Iska Ilaaliso Inay Ku Dhaqanto Waxyaabihii Ay Rayale Ku Eedayn Jirtay\nHargeysa(Geeska)-Xildhibaan Siciid Cilmi Rooble, oo ka tirsan golaha wakiilada Somaliland, ayaa beeniyay inuu ka baxayo xisbiga KULMIYE islamarkaana uu ku biirayo xisbiga mucaaradka ah ee Waddani.\nXildhibaan Siciid, oo daba socda war uu shalay Wargeyska Haatuf qoray oo sheegayay in Xildhibaan Siciid ka mid yahay xildhibaano kale oo dhawaan ku biiraya xisbiga Waddani, ayaa wuxuu sheegay inaanu warkaasi jirin. Xildhibaan Siciid, oo shalay la soo xidhiidhay Wargeyska Geeska Afrika, ayaa wuxuu sheegay inaanay jirin cid xisbiga KULMIYE ka xigtaa islamarkaana uu ka tirsanyahay, balse aanay taasi ka horjoogsanayn inuu soo bandhigo dhaliilaha xukuumadda Somaliland.\n“Waxaan jawaab ka bixinayaa jariirada Haatuf oo cadadkeedii shalay ku soo qortay inaan ka bixi doono KULMIYE oo aan ku biiri doono Waddani. Warkaasi ma jiro, wax uu Wargeysku iga weydiiyayna ma jiro. Waxaan maanta halkan ku cadaynayaa in aanan ka bixin KULMIYE, cid xisbiga KULMIYE iga lihina ma jirto, cid iiga tabac badnaydna ma jirto, cid aan martiga uga ahayna ma jirto.” Ayuu yidhi xildhibaan Siciid oo u waramay Geeska Afrika, waxaanu intaas raaciyay, “Halkase la ilaawayaa waxa weeye in aan ahay xildhibaan wakiil ka ah shacbiga reer Somaliland, una dhaartay dadkiisa, dalkiisa iyo diintiisa. Waxay dawladu khalado cidda u xilsaaran inay ka hadasho ayaan ka mid ahay, ku raaci maayo waa xisbigaagii iyo reerkaagii. Wax badan oo Barnaamijkii KULMIYE ee aan wax ka sameeyay ku jiray oo ay xukuumadu baal martay ayaa jira, waxa ka mid ah:\nKala madaxbanaanida waaxyaha qaranka iyo is ilaalintooda\nMaamul wanaaga iyo sixitaanka nidaamka dawladnimo. “\nXildhibaan Siciid, isagoo hadalka sii cadaynaya wuxuu yidhi, “Qorshaha koowaad ee KULMIYE wuxuu ahaa inaanu nidaamka bedelno ee may ahayn inaanu Rayaale bedelno. Calaa kuli xaal ta’ Cabdiraxmaan Cirro ee laygu sidkayaana waa sax, waa guddoomiyaha golaha, waana guddoomiyahayagii inaan is barbartaagana waa igu waajib, waayo keligii laguma soo duulin ee golaha wakiilada ayaa lagu soo duulay, sida imikaba loogu duulay waaxdii garsoorka. Dad badan oo shalay I amaanayay ayaa maanta I maagaya, dar ka badan oo shalay I maagayayna maanta ayay I amaanaan, sharaf bay ii tahay taasina, waayo waxaan isu arkaa nin xaqa ku eedaama oo aan maskaxdiisu cid gaar ah u xidhnayn.”\nIsagoo ugu dambayn la talinaya xukuumadda Madaxweyne Siilaanyo, wuxuu yidhi “Waxaan xukuumadda kula talinayaa inay iska ilaaliso inay ku dhaqanto wixii aanu shalay ka qaylin jirnay, talada nasteexa ahna ay qaadato.”


Yuusuf Yare | HOYGA WARARKA CAALAMKA | Page 10\nDHAGEYSO:- Xiliga ay dhacayso Doorashada Madaxweynaha Soomaaliya\nMUQDISHO:- Abuukaate Cumar Dhageey Guddoomiyaha Guddiga Hirgelinta doorashooyinka dadban, waxa uu shaaciyay in aysan shaqadooda ahayn in ay go’aan ka gaaraan doorashada Guddoomiyaha Baarlamaanka iyo labadiisa Ku xigeen iyo sidoo kale doorashada Madaxweynaha. Guddoomiyaha Guddiga Hirgelinta doorashooyinka dadban, waxa uu saxaafadda u sheegay in doorahsada madaxweynaha Soomaaliya ay ka dib dhici doonto waqtigii loo qorsheeyay oo ahayd 30ka bishan, hase ...\nFaah Faahin:- Weerar lagu Qaaday jaamacadda Ohio ee dalka Maraykanka\nColumbus Ohio:- C/risaaq Cali Cartan, oo 20 sano jir Soomaali ah, ayaa weerar ku qaaday shalay Jaamacaddii uu isagu dhiganayay ee Ohio State University, ee magaalada Colombus ee gobolka Ohio. Weerarkaasi waxa uu geystay dhaawcyo ilaa 10 ku dhow, isaguna waxa dilay askari boolis ah. Booliska iyo Hey’adaha dambi baarista Maraykanka ayaa wali baaritaan ku haya hooygii uu Magaalada Columbus ...\nAxmed Macalin Fiqi oo ku Guuleystay Doorasho aad u Sahlaneed\nCadaado:- Wararka naga soo gaaraya magaalada cadaado ee Gobolka galgaduud ayaa waxa ay sheegayaan in Axmed Macalin Fiqi uu goor dhow ku guuleystay kamid noqoshada xildhibanada Soomaliya kadib doorasho ka socota dagmada Cadaado. Wararka aan helnay ayaa sheegaya in doorashadii manta uu ku guuleystay Axmed Macalin Fiqi ay aheyd mid aad u sahlaneed. Fiqi ayaa u mahad celiyay intii u ...\nFaah Faahin:- Dagaalo ka socda Gobolka Mudug\nMudug:- Warar dheeraad ah ayaa waxa ay kasoo baxayaan dagaal saaka dib uga qarxay deegaano hoostaga Degmada Xarar-dheere ee Gobolka Mudug. Dagaalka oo ahaa mid aad u xoogan, ayaa waxa uu dhaxmaray dadka Xoola dhaqatada ah iyo kooxada shabaab. Warar kala duwan ayaa dagaalka kasoo baxaya waxa uuna kasocdaa, deegaanada Daba-galo iyo Dumaaye oo hoos taga Degmada Xarar-dheere ee Gobolka ...\nMaxaa looga hadlayaa kulanka ka socda xarunta AMISOM ee Xalane??\nMUQDISHO:- Wararka iminka naga soo gaaray xarunta amisom ee xalane magaalada muqdisho, waxa ay sheegayaan goor dhow xarunta Xalane uu ka furmay shir looga arrinsanayo arrimaha doorashooyinka Dalka Soomaaliya. Shirka waxaa goobjoog ka ah Guddoomiha Baarlamanka Soomaaliya, Maxamed Sheekh Cusmaan Aaden (jawaari) iyo madax Qaramada midoobay u qaabilsan arimaha soomaaliya Michael keating. Kulanka deg dega ah waxaa lagu falanqeynayaa sidii ...\nDaawo:-Wiilka Donald Trump oo Laga Saaray Iskuulkiisii horey Ogow sababta!!\nMaraykanka:- Warbaahinada Caalamiga ee ka soo baxa dalka maraykanka waxa ay daabaceen cabsi soo wajahday Wiilka ugu yar qoyska Madaxweynaha cusub ee dalka Mareykanka Donald Trump. Barron oo 10 sano jir waa Wiilka ugu yar qoyska Madaxweynaha cusub ee dalka Mareykanka Donald Trump, waxaana la shaaciyay in si deg deg ah looga soo badalay Iskuulkiisii horey u dhigan jiray kadib ...


Madaxweyne Museveni oo Dhowaan imaanaya Magaalada Muqdisho. – Idil News\nMadaxweyne Museveni oo Dhowaan imaanaya Magaalada Muqdisho.\nKAMPALA (IDIL NEWS)-Madaxweynaha Dowladda Uganda Yoweri Museveni, ayaa booqasho rasmi ah dhowaan ku imaanayo Magaalada Muqdisho, sida ay Shaacisay Madaxtooyada dalka Uganda.\nMadaxweyne Yoweri Museveni ayaa Casuumaad ka helay dhiggiisa Soomaaliya Maxamed C/llaahi Farmaajo, oo ay maalmo ka hor isku arkeen magaalada Addis Ababa, halkaasoo ay uga qeybgaleen shirkii 32-aad ee madaxda Midowga Afrika.\nMadaxweyne Farmaajo ayaa ka dalbaday Museveni inuu Muqdisho yimaado oo uu soo arko horumarka dhinaca siyaasadda ee uu dalka ku tallaabsaday sanadihii u dambeeyay, wallow aan si rasmi ah loo shaacin xiliga uu imaanayo.\nQoraal ay faafisay Madaxtooyada dalka Uganda ayaa lagu sheegay in Museveni uu Madaxweyne Farmaajo kula taliyay inuu sameysto Ciidan iskood u shaqeysta oo Soomaali ah, kuwaas oo ah maleeshiyaad gobolada dalka laga soo kala xulayo.\nSidoo kale, Qoraalka Madaxtooyadda Uganda ayaa lagu sheegay in muddo ku siman laba sano gudahood lagu qarameen karo Ciidankaas, iyadoo lala kaashanayo Odayaasha qabaa’ilada ay ka soo jeedaan Ciidamada.\nCiidamada difaaca Uganda ee UPDF waxa ay hore u ahaayeen Maleeshiyaad Jabhad ah oo uu Museveni hoggaaminayay, Kuwaasoo markii uu talada Uganda AFganbiga ku qabsaday ka dhigtay Ciidan Qaran, iyadoo sanadkan 2019 Uganda laga xusay sanad guuradii 38-aad ee ka soo wareegatay markii Ciidankaas la Qarameeyay.\nDowladda Soomaaliya ayaa dhowaan ka carootay hadal ka soo yeeray Madaxweynaha Uganda Yoweri Museveni, kaasoo uu ku sheegay in Soomaaliya ka mid tahay dalalka aan laheyn dowlad shaqeysa.


Qareenkii hore ee Trump oo bixiyey sir badan • Horseed Media\nYou are here: Home / Somali News / Qareenkii hore ee Trump oo bixiyey sir badan\nQareenkii hore ee Trump oo bixiyey sir badan\nFebruary 28, 2019 - By: Khalid Yusuf\nFebruary 27, 2019 Washington, D.C. Michael Cohen – Photo by David Butow/Redux\nMichael Cohen oo ah qareenkii hore ee Madaxweynaha Maraykanka Donald Trump ayaa xog badan Kongareeska Maraykanka kasiiyey sirta Trump oo la xariirta lacago musuq maasuq ah oo uu bixiyey, cunsurinimada Trump & naceybka uu u qabo dadka madow iyo xog badan oo la xariira dhaqaalihiisa gaarka ah.\nCohen oo lagu wado in dhawaan uu xabsiga galo kadib markii lagu helay falal danbiyo la xariira musuq maasuq xiriir laleh hawlihii qarsoodiga ahaa ee uu u qaban jiray Donald Trump.\nMichael Cohen ayaa sheegay inuu raaligelin ka bixinayo dhamaan danbiyadii uu galay ee uu ku difaacayey Donald Trump, wuxuuna ku sheegay Madaxweynaha Maraykanka;\nCunsuri si xun ulla dhaqma dadka madow.\nBeenaale been ka sheega ganacsigiisa iyo hantidiisa\nKhiyaanoole aan jecleyn inuu bixiyo canshuurta\nMr.Cohen ayaa sheegay in Trump uu si weyn u qariyo lacagtiisa iyo meesha ay kasoo gasho taasina keentay inuu diido inuu shaaciyo Xogtiisa dhaqaale xiligii uu ololaha doorashada ku jiray, Trump ayaa ka cabsi qabay in baaritaan lagu sameeyo hantidiisa.\nWuxuu Qareenkii hore ee Trump faah faahin ka bixiyey lacagtii uu siiyey haweenay aflaamta jinsiga sameysa (Ms. Stormy Daniels) oo uu Trump xiriir qarsoodi ah lalahaa, isla markaana ay siiyeen haweenaydaasi lacag gaareysa 130.000 dollar si aysan sirtaasi u shaacin xiligii uu Trump ku jiray ololaha Doorashada Madaxweynaha.\nBixinta lacagtan ayaa ahayd mid jabisay sharciyada u yaal xeerka lacagaha ololaha doorashooyinka Maraykanka, waxayna qeyb ka ahayd danbiyada lagu helay Michael Cohen oo lagu xukumay 3 sano oo xabsi ah.\nDhinaca xiriirka Ruushka ayuu sheegay Cohen in Trump uu xiriir qarsoodi ah lalahaa shabakada sirta faafisa ee Wikileaks oo shaacisay xog badan oo lid ku ahaa Murashaxadii la tartameysay ee Hillary Clinton, xogtaasi oo laga jabsaday Computerada Xisbiga Dimuquraadiga, xogtaasi la xaday ayaa la rumeysan yahay inay ka danbeeyeen kooxo u shaqeeya Ruushka oo xogtaas usii gudbiyey Wikileaks.\nIntuu Michael Cohen warbixintan siinayey Kongareeska Maraykanka ayaa su’aalo badan laga weydiiyey xogta uu soo bandhigay, xildhibaanada Xisbi Xaakimka ee isku dayey inay difaacaan Donald Trump ayaa weerar kulul ku qaaday Cohen oo ay ku sheegeen qof been badan oo aan la aamini karin, walow ay xildhibaanadaasi Jamhuuriga ku guuleysan waayeen inay dood ka keenaan xogta xasaasiga ah ee uu bixiyey Mr.Cohen.


Baidoa Media Center » Majaajilihiistaha weyn ee Ajakis oo u tahriibay dalka Suudaan.\nMajaajilihiistaha weyn ee Ajakis oo u tahriibay dalka Suudaan.\nOctober 31, 2012 - Written by admin - Edited byadmin Majaajilihiistaha weyn ee dalka Soomaliya caanka ka ahaa Cabdi Muriidi Dheere oo loo yaqaano Ajakis oo mudooyinkii ugu dambeeyayba ku sugnaa magaalada Hargeysa kadib markii saaxiibkiis Marshaale lagu dilay magaalada Muqdisho ayaa mar qura laga waayay magaalada Hargeysa.\nAjakis ayaa laga war helay isaga oo ku sugan magaalada Jubba ee caasimada Koonfurta Suudaan ayada oo aan la ogeyn halka uu kusii jeedo.\nMajaajiliistaha caanka ah ee Ajakis ayaa waxa uu ahaa mid ay majaajiladiisa dadka Soomaaliyeed aad u jecelyihiin balse amaandarida ka jirto caasimada Soomaaliya ee Muqdisho ayaa ku kaliftay inuu iskaga haajiro dalka Soomaaliya.\nDhawaanahaanba waxaa ka socday magaalada Muqdisho dilalka ka dhanka ah fanaaniinta, wariyayaasha iyo bulshada inteeda kale ee wx galka ah ayada oo ay dalka iskaga carareen fanaaniin iyo wariyayaal fara badan kuwaasoo ku kala sugan dalalka Soomaaliya la deriska ah ee Kenya iyo Itoobiya iyo weliba dalalka kale ee caalamka.\nWaxaa nasiib dara ah in dalka Soomaaliya ay maanta iskaga baxsanayaan intii kusii hartay ee waxgaradka ahayd ayada oo dhawaan la doortay madaxweyne cusub dalkana uu ka baxay kumeelgaarnimadii.


Author: Gull Shaktirg\nMuqdishiyo Hargeysaay Cirka meelo ka onkodey Milliqsiga hillaaciyo Hanqarkiyo mardaaddiga Meexaana carashada Majaraha ha dherersado Maanshaynta gobollada Maadhiinka gaaxdiyo Miyi sumuca haw xidho Ha ku fido magaalada Dalka subax ha wada maro Ha hadrraawi maydho daafkiyo Meegaarka qaybtiyo Waabayda lagu mudey Mirta hawgu kuur galo Habartii masayrrey Halka macandideediyo Maxasteedu yaalliin Ha jabsado misciriraha Ha dhufsado mareegaha Maqashana ha kala tago Iyadana ha maraqsado.\nImmisaan ku jiri baaq Heestii ukulidiyo Cabashiyo abla-ablayn? Maxaa arrin kuu dambeeya!\nBalka iyo sabuulkuna Ma banbaane ololiyo Waran iyo billaawiyo Baaruudda huguntiyo Birta lagu idlaadaa? Halkuu illin mooday daawo; Hadduu marba oof-daloosho, Salabaha ha marin doogga Ha burburin sansaankeeda Quruxdiyo sureerkeeda Ha sadhayn hagoogteeda Sagalkiyo daruurteeda Ha sukuumin uunkeeda Saryankiyo ugaadheeda Ha furfurin sin-dadabkeeda Ha ka rogin dul saarkeeda Udubbada ha siibsiibin Ha afuufin suurkeeda Subax qudha ha duuduubin Sakaraadka taaheeda Uga xilo samaanteeda Sacabkiyo mashxaraddeeda Garashadu mid soofaysa Ha ka dhign sadqaynteeda Ha ku fabayada wanaaggeedu Ku sin inan-dumaalkeeda Kuwa saadanbee laalan.\nKuye “daayinkiisii Denbi dhaaf ha siiyee Sawti duugti loo qalay Ducadii adoogeen” Wuxuu yidhi “duqeennii Degta inagu sidi jirey Isaguna ma dubuq yidhi? Sisin iyo ku beer muufo Iyo laanta saytuunka Ku qotomi sungaan waarta Iyo nabadda seeskeeda Samo iyo ku doon heedhe Dunidiyo sinnaanteeda Ku dawee sawaaceenka Iyo siica daacuunka Ku burburi sarbaa mooska Iyo soohdimaa meersan Ku midee samuud raaca Midabada la sooc soocay Dadkan tobanka saamood leh.\nArxanlaay karkabaddiyo Araggaygu murugiyo Yaanu umal ku saaqoo Anfariir ku geliyiyo Kugu noqon af kala qaad Arrintayda gabadh yahay Nin ambaday ka soo qaad Naftan oonku shidayee Deyn weydey ololkaa Amankaaga dhalisee Abhin iyo tusaaliyo Ergo waaya hadashiyo Imisaan gabayasa La cuskaday aqoonta?\nCadceedu dorraad ma dhalan Hadraawi wuxuu ku lid yahay oo ka soo horjeedaa dadka-dadka dulmiya, booba,dhaca, yasa,xaqira, dadka is waaweyneeya, dhaqankooda tuura, muslimnimadooda ka taga.\nHadduu wacadkiisa iibsho, Kugu eegma batee Maxay soo uriyeen May ayaamaha qaar Kugu soo ururaan Immisaa jirey waa Oontu kuu tirsanayd Immisaa jirey waa Arradkaagu sinnaa Immisaa jirey waa Noloshaadu adkayd Immisaa jirey waa Ajakaagu furraa Immisaa jirey waa Abaalkaagu sugnaa Immisaa jirey waa Ayaankaagu dednaa Immisaa jirey waa Adduunkaagu madhnaa Immisaa jirey waa Ishu kaa han-fogeyd Wax aqoolka haddeer Uskag baa ku jiree May ayaamaha qaar Korka kaa asturaan May ayaamaha qaar Wuxuun uu illiyaan Uurku wuu ku madhnaa May waxuun Ubaxeey Afka kuugu riddaan Adoogaa dabadiii May agoonimadii Aabbe kaaga noqdaan May illaahay hortii Irbad kuugu huraan Alif waa derejee Aqoon may ku geshaan Erey may ku faraan Loo adeegsado meel Aayahaaga hor yiil May ammaan ka dhigaan!\nW Salka dhiga guryaa seexda.\nIn waalan, intiinna dhoohan, Ubaxeey Ubaxeey Indh yaab badanaa! Dalool naga awdi maysid, Adigoo awoodi doona in aadqaabka aad hadda isticmaalayso ku aragto bogga waxa ku qoran, hadana si buuxda ma kuugu muuqan doono. Illaahay dartiis ku eeg Maxay doqoniiino tidhi Murzal Gavayada Personal Blog. Adaan dib u qoomamayn Ma is dhaafsateen hadal? Weriye Nuuradiin shimbir Newspaper. Hadday abnawaasad tahay, Addoonka addoonka maagay, Abaaludda loo dareershay, Hadraawi wuxuu maansada ku kala furaa aqoontiisa cilmiyeed iyo kartidiisa hal abuurnimo.\nDal iyo magac bay lahayd Markii Inglan looga yeedhay, Hadduu la anbado xilkiisa, Dunjiga khalqigaagu yahay Ninka kale gilgilashada Hadduu giirto hibashada Ama goosto dabadeed Gacan inuu ku ciil baxo Dala’siga la gaasiray Garashaa ku tidhi diid.\nHadduu laba-eef caddaysto, Kuye “waaban daalee Sawtii Duleedow Daandaansi keentee Hdaraawi dagaagay maagtee Aqalkii ka dumisee Lagu helay danbiga culus Sawtii la doorshee Dalandoolli laga dhigay Intaan xoolo dabar go’in Duugowyey xiisii Dirga waayey hadalkii Indhuhuna is daydaye Wuxuu yidhi “dad yaa hadhay?\nDhinaceed u badan tahay? Maxamed Warsame Hadraawi waa abwaan ka mid ah abwaanada Soomaaliya ugu wayn.\nRabiyo dadkaygana danwadaag isjeceloo darjaysa qarankiyo bulsho laga dabqaatoo Carro Edeg ku dayatiyo ka dhig ul iyo diirkeed. Ku barin abtirsiimadeeda, Nin diidey inaad run tahay Xulkooda haddaad abbaarto, Hagoogta aslaysa daawo, Daayeerka waxaa ka yimi Hor Illaahay adigiyo Hodan maysku aragteen? Ma Illaahay baan jirin Ula-jeeddadaydii Arar baan ku lumiyoo Warka waan agmarayoo Irbad baan ku qalayee Uus-miirka dulucdiyo Amba-qaadka geeddiga Waxaan guurti ku egmadey Hadalkana ku urursaday Irrid waliba kuu furan Haddaan iisho gabadh yahay Marna waa ayaankaa Marna waa itaalkaa Sheekadayda iib gee Aahdayda faallee Arladoo dhan gaadhsii Unuunkaygu waa hibo Kuma haysto aakhiro.\nRugaha dunidaa busho ah Axsaanta ku laaban weydo, Aday dani kuu dhantahay Dadku geed adaygiyo gudintay kol iyo laba lafa-geri ku dhuuxaan waxba kuma garaacdee miyaan tiinnu gaagixin?\nHilbahayga qoonmiyo Qayaxnaanta jaahiyo Sida qaansadii godan Joogaan soo qandood sadey Qurubsiga tallaabada Qalqalloocan igu dhacay Ma lahayn qallaafee Qoontayda hoosiyo Waxa qaabkan iga dhigay Qisadaas ma haysaa? Ninku qaday Sahraay tiisa Hadduu seed liqliqiddeeda Ku gabaydaa goyn waayo Subag iyo baruur doono Sidu jecelyahaa been ah Dhadhan iyo sibraar kayda Sidig caanaheedaa leh Badar iy sarreen shiidan Iyo sixin ku iidaaman Wax la cuno sabiib baa ah Nin samaystay baa faan leh Waxaad haysataa saasa ah Ka sokow intaan sheegay Hadda soortu dacar maaha Dharku Saadhi qudha maaha Saylooni garan maaha Iyo sabarandaa giiran Mana aha surwaal biid ah Haddaan saarku kuu diidin Saddex-qaydu ceeb maaha.\nDukaamadu waa nuxuus Mar aad nin himilada Hilin toosan mariyoo Hir markii la gaadhoba Ku labaad hilaadshoo Haga maatadiisoo La higsado dhashaa baa Hooyo lagu xasuustaa.


81-jir haysata PhD oo qashinka gurta - BBC News Somali\n8 Juunyo 2017\nImage caption Saynab Muqallid\n"Meelkasta qashin ayaa daadsanaan jiray carruurtuna waa ay ku wasakhoobi jireen," ayay tiri Saynab Muqallid.\nWaxay xasuusataa 1980-tamaadkii ilaa 90-meeyadii, markii Israa'iil ay 15 sano haysatay qeybo ka mid ah koonfurta dalka, markaas oo qashin uu xiray tuuladeeda, Carabsaalim.\n"Maxaad u danaynaysaa? Paris ma joogno," ayuu ku yiri.\n"Waan ogaa maalinkaas waxaa qasab igu aheyd inaan aniga qabto howshaas," ayey tiri.\nMuqallid ayaa isugu yeertay haweenka tuulada si ay gacan u siiyaan, raggiina faraha ayey ka qaadday - sababtoo ah waxay doonaysay inay iyaga xoojiso, malaha waxay moodaysay inay tahay inay qabtaan shaqo middaas ka wanaagsan.\nTobanaan qof oo ku dhimatay fatahaadda Peru\nImage caption Khadiija Farxaat ayaa keentay loori si loogu qaado qashinka dib loo habeynayo\nImage caption Webi qashin ah oo Bayruut ka dilaacay kahor inta aanan bishii Maarso ee 2016 loo wareejin goob qashinka lagu qubo\nKaddibna dowladda ayaa sheegtay inay dhoofinayso qashinka go'aankaas oo ay bilo kaddib ka laabatay.\nImage caption Waxaa la arkay gawaari qaadaysa qashinka kuna qubaysa badda Mediterranean\nIsbeddelka cimilada : Heerka gaaska CO2 ee adduunka ayaa gaartay meel cusub\nTrump oo diiday heshiiska isbedelka cimilada\nImage caption Dhul si ku meel gaar ah qashinka loogu qubo ayaa u dhaw garoonka diyaaradaha ee Bayruut


Dib-u-eegis Maalinta 14 Day Keto\nHome » Keto » Dib-u-eegista 14 Day Keto\nThe 14 Day Keto Challenge waa qorshe cusub oo cunto ah oo uu abuuray qoraaga ugu wanaagsan iibiyaha iyo nafaqeeyaha CISSN ee Joel Marion. Waa mid ka mid ah qorshooyinka cuntada ee ugu haboon ketogenic oo aad ka heli karto internetka. Qorshahan cusub ee cuntada ayaa dhaqdhaqaajin doona jidhkaaga isla markaana wuxuu u rogaa mashiinka gubanaya subaxnimada 2. Qorshahan cusubi wuxuu yareynayaa qaadashada karbohidraatka wuxuuna kordhiyaa heerka dufanka saaxiibtinimo ee jirka qofka. Qorshahan cusub waxaad ka baran doontaa koox gaar ah oo ah "dufanka super" iyo sida dufanku kaa caawin doono in aad dusha ka saarto miisaanka xad-dhaafka ah ee yar yar ee 14. Qaar ka mid ah kuwaan la yiraahdo "super fat" waxaa ka mid ah kuwa ugu roon sida hilibka doofaarka, subagga, hilibka cas ee dufanka leh, iyo jaallaha ukunta. Xiisadan cusub ee 14 ma laha wax la sameeyo Atkins waana mid gebi ahaanba ka duwan qorshaha cuntada ketogenic ee caadiga ah.\nCuntada loo yaqaan 'keto diet' ayaa keenta marxaladda loo yaqaan 'ketosis'. Ketosis waa xaalad dheef-shiid kiimikaad ah oo lagu garto heerarka sare ee ketone ee unugyada jirka. Adoo si weyn u yareynaya qaadashada gawaaridaada, iyo inaad beddesho gawaarida noocyada saxda ah ee dufanka saxda ah, cuntooyinka keto soo saara ayaa jidhkaaga ku qasbi doona inay ketones u sameeyaan shidaalka taas oo markaa awood u siinaysa jirkaaga in uu si wanaagsan u gubo baruurta tamarta. Miyuu xaq u leeyahay? Waa hagaag waxaa jira waxyeelo weyn ... oo waa wax ay dadku bilaabaan inay ka walwalaan kahor intaan bilaabin qorshaha cuntada keto. Waxa la yidhaahdaa ifilada Keto.\nWaa maxay Keto Flu?\nHargabka "keto" waa erey loo isticmaalo tilmaamidda calaamadaha hargabka ee la xidhiidha bilawga qorshaha cuntooyinka ee ketogenic oo hooseeya. Marka la eego hargabka keto, qofku wuxuu la kulmi karaa dhibaatooyin culus oo ay ka mid yihiin hurdo, caloosha, arrimaha dheef-shiidka, madax-xanuun, daal, muruqyada muruqyada, iyo macdanta. Iyada oo la 14 Day Keto Challenge uma baahnid inaad ka walwasho sidii wax looga qaban lahaa khatarta ku jirta xanuunka Keto. Qalab kale oo cunto keto ah ayaa ah in mararka qaarkood ay qaadan karto illaa bil qof si uu u galo "run" ketosis. Xitaa haddii sababo badan oo jidhkaagu u awoodo inuu galo ketosis wiigii, dhibaatada ugu weyn ee ka jirta hargabka keto waa in qorshaha keto ee caadiga ah uusan aheyn mid dabacsan oo aan macquul ahayn inuu ku jiro xaalad ketosis ah oo muddo dheer ah. Marka laga reebo inaysan ahayn mid macquul ah, xaalad ah ketosis joogta ahi maahan mid caafimaad qaba mudo dheer.\n14 Day Qorshaha Cuntada ee Keto Challenge waa xalka ugu fiican ee cunto keto ah. Jidhkaaga ayaa awood u leh in uu soo saaro ketones, oo aanad dhab ahaantii kugu dhici doonin ketosis. Haa, waad maqashay in ay sax tahay ... weli waad heli doontaa ALL ee faa'iidooyinka cajiibka ah ee jidhkaaga soo saaraya ketones LA'AAN dhab ahaantii ku jiraa ketosis run ah.\nQorshaha cuntada keto ee dhaqameed, waxaad metabolismisku bilaabi kartaa inuu hoos u dhaco maalmaha 7-10 sababtoo ah la'aanta gulukoosta ee aan cunin carabyada. Tani waxay markaa keeni doontaa dhibaatooyin hoormoonada ka masuul ah gubista dufanka. Xalka dhibaatadani waxa weeye cunista "keto carbs" waqtiyada ku habboon. Tani waxay si faahfaahsan uga hadashaa Qorshaha Cuntada ee 14 Day Keto Challenge! Qorshahan cuntada, waxaad ogaan doontaa xaqiiqda ku saabsan sida "keto gunteeda" ay u dheelitirto oo hormariso hormoonnadaada si ammaan ah oo waxtar leh u gubi dufanka.\nFAA'IIDOOYINKA ISTICMAALKA 14 MAALINTA KETO:\nWaxaad ubaahnaan doontaa inaad cunto karbohidratka keto ku salaysan si aad u ilaaliso una hagaajiso dheef-shiidkaaga. Qaar ka mid ah faa'iidooyinka isticmaalka tartanka kani 14 ee maanta kakooban waxaa ka mid ah:\n- Jirka qofka isticmaala ayaa si fiican u gubi doona gulukooska xad-dhaafka ah ee laga helo carbohydrateska. Tani waxay u oggolaanaysaa beerka in uu bilaabo geeddi-socodka soo saarida ketones mar labaad.\n- Hooyooyinka dufanka caloosha aka aka heerarka cortisol ayaa bilaabi doona inay hoos u dhacaan.\n- Qanjiraha qanjirada si habboon loo nidaamiyo (tani waxay ka masuul tahay dheef-shiid kiimikaadkaaga)\n- Heerarka korantada ee tamarta\n- Lagama maarmaanka aheyn in aanad xoogga saarin\n- Horumarinta heerarka insulin taas oo horseedi karta heerarka dufanka ee jirka\n- Nidaamka cuntada ee keto ku salaysan ma laha hargab keto kaas oo ah dadka isticmaala cuntada keto ee caadiga ah. Waxaad awoodi doontaa inaad ku raaxaysato isbeddelka cusub ee jirkaaga adiga oo aan wax dhibaato ah u lahayn "keto waxyeelo"\n- Cunnadu waxay u oggolaataa jirka inuu beddelo dufanka ku keydsan tamarta. Daadinta dufanku qasab maaha inay maraan geedi socodka ketosis.\n- Maalinta 14 ketiga cuntada ayaa kuu ogolaanaya inaad cuntid oo aad ku raaxaysato raashinka aad jeceshahay. Uma baahnid inaad iska xakameyso cuntooyinka karbarka sare marka jirkaaga uu ku jiro marxaladda wax soo saarka ketone.\nMAXAAD U BAAHAN TAHAY IN AAD KA HELI KARO XIRIIRKA KNOUMAHA KEESHE:\nQorshahan 14 maalintaan wuxuu bixiyaa faa'iidooyin badan mudo gaaban. Uma baahnid inaad xirto cuntada keto ilaa noloshooda. Qaar ka mid ah sababaha aad u go'aansan karto in aad u isticmaasho cuntokan si natiijo fiican leh oo dhakhso lehna waa:\n- Waxaad awoodi doontaa inaad ku raaxaysato dhammaan ilaha borootiga dufan ee aad jeceshahay illaa intaad ka qaadato jeexitaanka saxda ah ee hilibka.\n- Waxaad ku raaxeysan kartaa cuntada ugu fiican ee aad u jeceshahay ilaa intaad ku jirto "keto carbs". Tan waxaa ka mid ah midhihii cunista iyo sidoo kale! Adiga, si kastaba ha ahaatee waxaad u baahnaan doontaa inaad ogaato wakhtiga saxda ah ee aad cuni karto cuntadan si aad u hagaajisid kartida gubashadaada taasoo ah arrin koorsadani si buuxda u dabooleyso.\n- Qorshahan dayactirka ah ee 14 ku salaysan ma laha saameyno sii dheeraaday oo xaddidaya awoodaada. Tani way ka duwan tahay cuntooyinka keto ee caadiga ah taas oo leh waxyeello badan.\n- Qorshahani wuxuu kaa caawinayaa inaad hesho murqo caato ah\n- Waxaad si deg deg ah u soo dejisan kartaa hannaankaas iyadoo loo heli karo qaabka PDF si aad u bilowdo isla markiiba\n- Waxaad ku raaxeysan kartaa cabitaanka khamriga ee aad jeceshahay adiga oo ka fogow aalkolada sii kordhiya kaydinta dufanka leh kuna jirta sonkor badan. Qorshaha maalinta 14 wuxuu muujinayaa cabitaanka khamriga ee aad cabi karto\n- Si fudud loo isticmaali karo sababtoo ah "habka loola beegsado"\n- Waxaad ku raaxeysan kartaa daawooyinka aad ugu jeceshahay hal mar toddobaadkii adiga oo aan helin dufanka marka aad si buuxda u fahamsan tahay sida loola beegsaday habka keto loo shaqeeyo\n- Qorshahani waa mid sahlan in la raaco muddada dheer waxaana ka mid ah macdanta, nafaqooyinka, iyo walxaha ka hortagga cilladaha caadiga ah ee caadiga ah ee cuntada keto\n- Haddii aanad ku qanacsanayn habkan 14 Day Challenge ee yimaada kaas oo buuxa maalinta 60 ee dammaanad dammaanad ah si aanad u lahayn wax lumin!\nWaxaan u maleyneynaa in qorshahan uu yahay mid aad u wanaagsan, waana xulashada ugu fiican ee jirkaaga muddada dheer. Haddii aad qorsheyneysey inaad tagto keto markasta, hubso inaad ka hubi 14 Day Keto Challenge ugu horeyn sababtoo ah waxay la imaanaysaa halis yar waxayna wali sugeysaa natiijooyinka! Haddii aad maanta dalbato waxaad xitaa heli doontaa 4 hadiyado lacag ah oo bilaash ah amarkaaga! Waxaad heli doontaa eBooks lacag ah 4 oo ay ka mid yihiin hage jimicsi, cunto fudud iyo khadadka, hagaha xaashida xaashida, iyo qorshaha soonka soonka.


Guddidii Isu Xilqaantay dhex-dhexaadinta Khilaafka Wershadda Sibidhka Berbera oo Shaaciyey inay Faraha kala baxeen, soona jeediyey tallaabada Xukuumadda la gudboon | Ogaalnews\tCIMILLADA HARGEYSA\nGuddidii Isu Xilqaantay dhex-dhexaadinta Khilaafka Wershadda Sibidhka Berbera oo Shaaciyey inay Faraha kala baxeen, soona jeediyey tallaabada Xukuumadda la gudboon\nTweetHargeysa, 02 August, 2012 (Ogaal)-Guddi Madax-dhaqameed ah oo uu hoggaaminayo Suldaanka Guud ee Beelaha Subeer Awal Suldaan Xasan Suldaan Cabdilaahi Sul. Cabdiraxmaan oo go’aamo ka soo saaray dhex-dhexaadin ay ka galeen khilaafka muddada ka taagnaa hirgelinta Warshadda Sibidhka Berbera, ayaa shaaciyey inay faraha ka qaadeen hawshii dhex-dhexaadinta ahayd ee ay wadeen.\nGuddida Madax-dhaqameedka ah oo shalay shir-jaraa’id ku qabtay magaalada Hargeysa, waxa ay tilmaameen in hawl-galka dhex-dhexaadinta ku timi Guddi isu xilqaantay sidii xal looga gaadhilahaa khilaafka Wershada Berbera, ka dib markii xal laga gaadhi waayey.\nSuldaanka Guud ee Beelaha Subeer Awal Suldaan Xasan Sul. Cabdilaahi Sul. Cabdiraxmaan oo ugu horreyn halkaas ka hadlay, ayaa sheegay in markii ay Guddida is-xilqaantay shuruud looga dhigay inaan kalsooni la siineyn ilaa ay arrinta wershadda Sibidhka Berbera dib looga soo celiyo gacanta xukuumadda, isaga oo arrimahaas ka warramayana waxa uu yidhi, “Waxay nagu yidhaahdeen arrinta Wershadda Sibidhka waxa gacanta ku haysa Xukuumada iyo Salaadiin, waxay hortalaa Madaxweynaha Jamhuuriyada Somaliland. Wax maandhayd ah oo aanu idinsiin karaynaa majirto ilaa Xukuumada dib looga soo celiyo, haddii halkeedii lagu soo celiyana waan idin siinaynaa. Haddii Xukuumadii ay xalinayso oo aad xal u haysaan, halkaas u dhaafimayno.”\nSuldaanku waxa uu hadalkiisa intaas ku daray, “Guddigii is xilqaanka iyo Oday muuse waxay u tageen Madaxweynaha Jamhuriyada Somaliland Axmed Maxamed Maxamuud (Siilaanyo). Qaddiyadaas ayey Guddigaas is xilqaamay naga Codsadeen. ‘Ma go’aamo ayaad ka soo saaraysaan, mise qadiyadaas xal kale ayaad ka gaadhi doontaan?’, ayaa Madaxweynaha la waydiiyey. Waxa na soo kaxaysay qoladan Guddiga ah, waana guddi is xilqaamay ayaa la yidhi. Guddigan is xilqaamayna waxgarad iyo Xukuumadba iyo cidkasta oo shacabka reer Somaliland ahba way soo mareen.”\nSuldaanka guud oo ka tibaaxaya jawaabta madaxweynuhu arrintaas ka bixiyey, waa uu yidhi, “Madaxweynuhu waxa uu ugu Jawaabay ‘qadiyadaas Go’aankeedii maanu soo saarin, waanu ka warqabnaa in dadkaasi ay is xilqaameen ee Ganacsatadu ay ka mid yihiin maanta wixii ka danbeeya waxaanu u aragnaa inaad arrinta xal ka gaadheen oo aad nagu soo celiseen, wixii kalena waan idin caawinayaa’ ayuu yidhi Madaxweynuhu.”\nSuldaan Cismaan Cali Kooshin oo isaguna ka hadlay shirkaas Jaraa’id waxa uu yidhi, “Lixbilood ayaa lagu soo jiray khilaafadka, go’aankiisiina waanu soo saarnay. Khilafaadkaas go’aankisiina waxa uu noqday, haddii ay noqotay in aanu meel is-kugu keeno oo haddii la kala bixi waayo qolo walba teedii loo fasaxo ayey hayd.”\nSuldaan Axmed Nuur Samaale oo ka mid ahaa madax-dhaqameedka shirka jaraa’id qabatay, ayaa Xukuumadda ugu baaqay inay go’aan deg-deg ah ka soo saarto arrinta Khilaafkeedu soo jiitay maadaama ay xukuumad ahaan masuul ka tahay inay maamusho Masiirka Ummadda iyo kheyraadka isla markaana iyaguna madax-dhaqameed ahaan ku garab taagan yihiin, “Waxaan aad iyo aad ugu faraxsanahay waxa Warsaxafadeedkan ka muuqatay Xukuumadda ayaa loo igmaday Masiirka Ummadda. Hadday tahay kheyraadka dalka iyo haday tahay masiirka Ummadda Xukuumada ayaa loo igmaday, waxaana lagu qancaa waxa Xukuumadaasi ay ku gooyso qadiyadaas Isha-allaah.” Suldaan Samaale waxa uu hadalkiisa sii raaciyey,“Xukuumadda waxaanu ku boorinaynaa inay si degdeg ah u soo afjarto haddii Alle ka dhigo xalka ay ka gaadhi doonto, madaama iyada loo igmaday inay xal ka gaadho, waanu ku garabtaganahay. Waxaana ku boorinaynaa inay si dhakhso ah ay u dhamayso.”\nJawaabta Guddidan madax-dhaqameedka ah ayaa ka dambaysay ka dib markii guddida Wershadda Sibidhka Berbera iyo xubno madax-dhameed, xildhibaanno iyo Aqoonyahan ka soo jeeda gobolka saaxil, ay ku gacan saydheen go’aamo guddidani ka soo saartay khilaafka hadheeyey hirgelinta wershaddaas.\nMaxaad ka taqaanaa astaamaha Cudurka Qoorgooyaha iyo sida loo daweeyo ? - 32,860 viewsSomaliland: If Eritrea & South Sudan Could Gain Sovereignty, So Could Somaliland - 17,168 viewsSomaliland hopes for international recognition - 15,789 viewsGaddafi:’It’s a conspiracy to take our oil and a plan to re-colonise our country’ - 14,890 viewsHead of Uganda EC: I will announce winner within 48 hours - 11,776 viewsDalalka adduunka ugu farxadda badan iyo sida ay u kala horreeyaan - 11,551 viewsSomalia: Exposing the Hideous Face of the Puntland Regime - 11,452 viewsTel Aviv: Hostage Drama in Turkish Embassy - 11,171 viewsIGAD with the Largest Donors Delegation arrives Somaliland - 10,886 viewsSomaliland Coastguards and Ground Troops—The Real Panacea for Sea Piracy - 10,842 views


Udiyaar Garowga Ciidul Adxaa oo siweyn loogaga dareemay Magaalooyinka Somalia – SBC\nUdiyaar Garowga Ciidul Adxaa oo siweyn loogaga dareemay Magaalooyinka Somalia\nPosted by Webmaster on Noofember 4, 2011 Comments\nUdiyaar garowga Ciidul Adxaa ayaa siweyn loogaga dareemayaa magaalooyinka waaweyn ee gudaha Soomaaliya,\nGuud ahaan suuqyada magaalooyinka waaweyn ee ku yaala gobolada Dalka ayaa waxaa ka jira samad aad u weyn oo ay dadka soomaaliyeed ugu diyaargaroobayaan maalinta ciidul adxaaga oo ay inaga xigto maalmo qura.\nWaxaa ay dadku ka adeeganayaan suuqayada, iyaga oo gancaha heystay Ciyaalkooda si ay ugu iibiyaan waxyaabaha ciidaka ay ku maamuusi lahaayeen sida Dhar, Kabo iyo weliba waxyaaabaha ka farxiya ee ay aadka u jecelyihiin.\nMagaalooyinka ugu waaweyn Puntland ayaa sidoo kale siweyn loogaga dareemayaa u diyaar garowga ciidul adxaaga, iyadoona ay dadku muujinayaan sida ay ugu diyaar garoobeen ciida 2aad ee Islaamka.\nQaar ka mid ah Ganacstada Boosaaso oo la hadlay SBC International ayaa sheegay in ay si heersare ah ugu kala socdaan ganacsigooda islamarkaana ay dadku iibsanayaan waxayaabaha ay keenaan gaar ahaan Dharka iyo Kabaha.\nSidoo kale Ganacstada ka ganacsada xoolaha nool ayaa iyaguna sheegay in dadweynaha siweyn u iibsanayaan xoolaha nool maadaama ciidan ay tahay ciida udxiyada la bixiyo ayna dadkii awoodaa qalayaan xoolaha nool sida ariga.\nMaanta oo ah Maalin jimce ah ayaa waxaa ay istaageen dadka gudanaya waajibaadka Xajka magaalada Minaa iyadoo lagu wado in maalmo ka bacdi ay istaagaan banka carafo.


Ciidamada ammaanka Dowladda Federaalka Soomaaliya ayaa xalay saq dhexe waxa ay xireen wadooyinka waa weyn ee magaalada Muqdisho, maadaama maanta lagu balansan yahay kulanka Baarlamaanka oo xiisad siyaasadeed wata.\nKulanka Baarlamaanka ayaa saakay lagu balansan yahay xarunta Golaha Shacabka 09:00 subaxnimo, waxaana looga hadlayaa cod u qaadista Mooshinka ka yaalla Guddoomiyaha Golaha Shacabka oo tiro Saddex jeer ah baaqday.\nCiidamo cusub oo laga soo bixiyay xerooyinkooda ayaa lagu soo daadiyay Isgoysyada Magaalada, kuwaasi oo wata Hubka culus, waxayna taagan yihiin Isgoysyada Magaalada, iyaga oo ku jira feejignaan dheeri ah.\nIsgoysyada saakay xiran ayaa waxaa ka mid ah Digfeer, KPP, Bakaaraha, Hawlwadaag, Foloransa, Tarbuunka, Sayidka, Shaqaalaha KM4 iyo Isgoyska Dabka, iyada oo sidoo kale ay jiraan wadooyin kale oo xiran.\nIsgoysyada Magaalada waxaa lagu jaray Gaadiidka Beebaha iyo Cabdi Bilaha oo ay hor fadhiyaan Ciidamo wata qoryaha cul culus oo uu ka mid yahay 7-ka, xitaa waxaa jirta in dad shacabka ah lugtooda in ay ku maraan loo diidayo wadada u dhaxeysa Dabka ilaa Madaxtooyada.


Golaha xukuumadda ee Jubalanad oo ka shiray arimaha bixinta dhulka (sawiro) – Radio Daljir\nGolaha xukuumadda ee Jubalanad oo ka shiray arimaha bixinta dhulka (sawiro)\nMaarso 29, 2018 2:18 g 0\nKulanka maanta ayaa diirada lagu saaray qodobo kala duwan iyadoo ugu horayn Madaxweynahu uu faah faahin ka bixiyay xaalada guud gaar ahaan Siyaasada iyo amaanka.\nMadaxweynahu wuxuu sheegay in uu socdo dardar galinta howlaha isku dubaridka Hay’adaha amaanka gaar ahaan Ciidamada qalabka sida.\nDhinaca kale Madaxweynahu wuxuu hoosta xariiqay in xaalada Siyaasada iyo amaanku ay yihiin kuwo caadi ah oo sidii loogu talagalay kusocda.\nMadaxweynahu waxaa kale oo golaha uu uga warbixiyay sharciga dhismaha dhulka iyo bixintiisa oo uu xalay saxiixay isla markaana dhaqan galintiisa ay iska kaashanayaan Wasaarada Howlaha guud iyo Wasaaradaha bah wadaagta la ah.\nShircigan oo in mudo ah laga soo shaqaynayay ayaa noqonaya kii ugu baahida badnaa ee dhawaanahan ay golahu meel mariyaan iyadoo muranada dhulka la xiriira ay ahayeen caqabada ugu weyn afartii sano ee lasoo dhaafay.\nMadaxweyne ku xigeenka koobad Mudane Maxamuud Sayid Aaadan ayaa ka warbixiyay shirar uu kaga soo qayb galay Magaalada Nairobi kuwaas oo lagaga hadlayay arimaha hormarinta kaabayaasha dhaqaalaha iyo Dowlad wanaaga.\nWasiirka Madaxtooyada Mudane Axmed Abdirahmaan Xasan ayaa golaha usoo gudbiyay heshiiska shirkada Milestone kaas oo la xiriira samaynta Master Planka Magaalada Kismaayo iyo Magaalooyinka kale ee Jubbaland iyo dib u dhiska Adeegyada aas aaska u ah hormarinta Magaalooyinka.\nHeshiiskan ayaa marka ugu horaysa ka dhaqan gali doona Magaalada Kismaayo iyadoo kadibna la gaarsiin doono Magaalooyinka kale ee Jubbaland.\nKismaayo, March 29, 2018-\nRW Khayre iyo Keating oo Kulan gaar ah Muqdisho kuyeeshay\nMaxaa Looga Hadlay Shirkii Golaha Xukuumadda Puntland (Akhriso)


DAAWO: Puntland oo sheegtay in ay soo qaban doonto dadkii ka dambeeyey Dilkii Taliyihii ciidanka Ilaalada Madaxtooyada.\nAugust 9, 2020 NEWS 0\nGAALKACYO(P-TIMES) – Gudoomiyaha gobalka Mudug Cabdilladiif Muuse Nuur (Sanyare) ayaa ka hadlay howlgal ay saaka ciidamada Puntland ka fuliyeen magaalada Galkacyo, kaas oo lagu baneynayay xerada Kabida oo ahayd goob ay horey u lahayd dawladdii dhexe ee Soomaaliya, dhawana loo gaday dhismaha dekeda magaalada Garacad, balse ay diiden qaar kamid ah maleeshiyaad kusugnaa.\nSanyare ayaa sheegay in howlgalkan uu ahaa mid qeyb ka ah xasilinta magaalada Galkacyo, wuxuuna sheegay in cid kasta oo kasoo horjeeda ammaanka iyo kala dambeynta ay talaabo ka qaadi doonaan laamaha Ammaanka.\nGudoomiyaha ayaa sheegay in ay dawladu dadaal iyo waqti galisay sidii wax looga qaban laha dadka diidan horumarka gobalka oo ay ku jiraan kuwa amaan-daradda ka shaqeynaya.\nMr, Sanyare ayaa cadeeyey in cid kasta oo ka hortimada ciidamada Ammaanka lala dagalami doono, isagoo sheegay in gacanta lagu soo dhigi doono kuwii saaka weeraray ciidamada oo maxkamad la horkeeni doono.\nMadaxweyne Deni ayaa dhawan amray in qof kasta oo diidan nabadda laga horwareejiyo, isla markaasna ay tahay in ciidamadu ay shaqeeyaan oo ay nabad iyo nidaam kusoo celiyaan magaalada Gaalkacyo, oo ay shacabku mudo dheer dalbanayeen nabad in lahelo.


Newcastle United oo taako u dhigtay kooxda Man City oo marti ugu aheyd garoonka St James’ Park …+SAWIRRO – Gool FM\n(England) 30 Nof 2019. Newcastle United oo taako u dhigtay kooxda Manchester City oo marti ugu aheyd garoonka St James’ Park, kaddib markii ay ku kala baxeen barbaro 2-2 ah, kulan ka tirsanaa horyaalka Premier League ee dalka England.\nQeybta hore ee ciyaarta ayaa lagu kala maray barbaro 1-1 ah.\nDaqiiqadii Manchester City ayaa hogaanka u qabatay ciyaarta waxaana 0-1 ka dhigay Raheem Sterling, waxaana goolkan ka caawiyay saaxiibkiis David Silva.\n25 daqiiqo marka ay ciyaarta mareysay kooxda martida loo ahaa ee Newcastle United ayaa la timid goolka barbaraha waxaana 1-1 ka dhigay Jetro Willems, waxaana goolkan ka caawiyay saaxiibkiis Miguel Almiron.\n82 daqiiqo Manchester City ayaa markale la wareegtay hogaanka ciyaarta, waxaana markan 1-2 ka dhigay Kevin De Bruyne.\n88 daqiiqo markale kooxda Newcastle United ayaa heshay goolka barbaraa, waxaana 2-2 dheesha ka dhigay Jonjo Shelvey\nUgu dambeyntii ciyaarta ayaa waxay ku soo idlaatay barbaro 2-2 ah ay isku dhaafi waayeen labada kooxood Newcastle United iyo Manchester City.\nShaxda rasmiga ah kulanka kooxaha Chelsea Iyo West Ham ee horyaalka Premier League oo la shaaciyey


Neymar oo fariin qaas ah u diray Messi ka hor kulanka ay ku wada ciyaarayaan Champions League – Gool FM\n(Paris) 15 Dis 2020. Xiddiga reer Brazil iyo kooxda Paris Saint-Germain ee Neymar Jr, ayaa fariin qaas ah u diray saaxiibkiisii hore ee Barcelona Lionel Messi, kahor kulanka ay ku wada ciyaarayaan Champions League.\nWaxaa shalay la sameeyey isku aadka wareegga 16-ka ee tartanka UEFA Champions League, iyadoo kulammo adag ay ka soo bexeen, Barcelona ayaa lagu beegay Paris Saint-Germain.\nKulankan ayaa ka dhigan inuu yahay kii ugu horreeyay ee dhexmara Neymar Jr iyo kooxdiisii hore ee Barcelona, tan iyo markii uu kaga soo tagay sanadkii 2017, heshiis rikoor ah oo lagu qiimeeyay 222 million euros.\nXiddiga reer Brazil ee Neymar ayaa ku daabacay, bartiisa Twitter-ka, sawir isaga iyo Lionel Messi, wuxuuna raaciyay fariin qoraaleed ah:\n“Waan is arki doonaa dhowaan, saaxiibkay.”\nNeymar ayaa si cad u shaaciyay rabitaankiisa ah inuu markale ka garab ciyaaro Messi xilli ciyaareedka soo socda, taas oo albaabka u furtay hadalo xan ah ee ku saabsan kooxda markale isku keeni karta labadan xiddig.\nSi kastaba ha noqotee, Garoonka Camp Nou ayaa martigelin doona lugta hore kulanka wareega 16-ka ee kooxaha Barcelona iyo PSG bisha Febraayo 16-keeda, ka hor inta aan garoonka Parc des Princes lagu qaban kulanka lugta labaad 10-ka bisha March.\nHorudhac: Real Madrid vs Athletic Bilbao... (Kooxda Los Blancos oo doonaysa inay sii wadato guulaheeda xiriirka ah ee horyaalka La Liga)


CEELBUUR, Soomaaliya - Diyaarado dagaal oo loo maleynayo inay leeyihiin Ciidamada Mareykanka ayaa duqeymo cirka ah ka fuliyay 24-kii saac ee lasoo dhaafay deegaanno ku yaalla gobollada Jubbada Hoose iyo Galgaduud.\nDuqeynta hore ayaa shalay gelinkii dambe ka dhacday Tuulo qiyaastii 25KM dhanka galbeed uga beegan Kaamjiroon, oo ku dhaw magaalada Kismaayo, ee xarunta gobolka Jubbada Hoose.\nSaraakiisha Ciidamada Jubbaland ee ku sugan gobolka ayaa xaqiijiyay in saddex qof oo hal qoys kasoo wada jeeda, iyadoo ay ku dhaawacmeen 4 kale, kadib markiii gantaal uu ku dhacay guri ay deganaayeen.\nDadka Duqeynta ku dhaawacmay oo isugu jira Hooyo, Laba caruur ah oo ay dhashay iyo Nin Da’ah, ayaa waxaa dhaawacooda loo qaaday Isbitaalka Magaalada Ksimaayo.\nDhanka kale, diyaarad nooca aan duuliyaha laheyn ee Drone-ka loo yaqaano ayaa weerar ka fulisay deegaanka Dacar, oo 18KM dhanka Koonfur Galbeed uga beegan degmada Ceelbuur ee gobolka Galgaduud, bartamaha Soomaaliya.\nNuur Xasan Guutaale ayaa sheegay in duqeyntaas lala beegsaday Saldhig ay Al-Shabaab halkaasi ku leeyihiin iyo Gaari ay saarnaayeen Saraakiil sar-sare, oo katirsan Kooxda.\nSaraakiisha Ciidamada dowladda ee ku sugan aagga la duqeeyay ayaa xaqiijiyay in ugu yaraan 10 xubnood oo katirsan Al-Shabaab ay ku dhinteen duqeynta, sidoo kalena ay jiraan tiro kale oo dhaawacyo lagu gaarsiiyay.\nAl Shabaab ayaa dhankeeda sheegtay in duqeynta duleedka Ceelbuur lagu dilay saddex qof oo shacab ah, oo ay kamid ahaayene labo oday dhaqameed oo lagu kala magacaabi jiray Cali Maxamed Waasuge (Cali Xareed) iyo Abwaan Yuusuf Maxamed Dhagey.\nAl Shabaab ayaa la rumaysan yahay inay tahay kooxda ugu halista badan Geeska Africa...\nAl-Shabaab oo deegaan kala wareegtay Galmudug\nSoomaliya 10.05.2018. 11:41


Dadka Loo Qabtay Dilkii Caruutii Baydhaba Oo Kor U Kacday – Heemaal News Network\nDadka Loo Qabtay Dilkii Caruutii Baydhaba Oo Kor U Kacday\nMaamulka Koonfur Galbeed ayaa sheegay inay weli socdaan baaritaano xoog leh oo la xiriira dilkii laba caruur ah oo walaalo ahaa dhawaan loo geystay, kuwaas oo maydkooda laga helay duleedka magaalada Baydhaba ee gobolka Bay, sidoo kale waxaa la shaaciyey tirada dad loo soo qabtay kiiskaas.\nWasiirka Cadaaladda maamulka Koonfur Galbeed Maxamed Xuseen oo shir jaraa’id ku qabtay magaalada Baydhaba ayaa sheegay in falkaas loo soo qabtay ilaa lix qof oo ku eedeysan, isla markaana dhawaan cadaaladda la hor geyn doono.\nWasiirka ayaa sheegay in dadkaas ay baaritaano ku socdaan, sidoo kalena ay jiraan shakhsiyaad kale oo ay ku raad joogaan, waxuuna balan qaaday in dadaal xoog leh ay ka wasaarad ahaan ku bixin doonaan, sida ay dhibanayaashu cadaalad u heli ahaayeen.\nUgu dambeyntii wasiirku waxa uu bulshada Soomaaliyeed ee ku dhaqan deegaanada Koonfur Galbeed ka codsaday inay ku garab istaagaan ka gun gaaridda kiiskaas, si ay cadaalad u helaan ehellada dhibanayaasha oo uu ugu horeeyo Aabaha dhalay caruurtii la dilay Sheekh Aweys.\nTodobaad ka hor ayuu falkaas oo aad looga argagaxay ka dhacay duleedka magaalada Baydhaba ee gobolka Bay, waxaana Jimcihii la soo dhaafay masaajidda magaalada Baydhabo looga hadlay khudbaddii salaadda Jimcaha.\nICG: Way Dhamaatay Wakhtigii Siyaasiyiinta Soomalida Xal Laga Sugi Lahaa